World Aids day Peter Mygind toyfriend.dk californien Schwanzen sänger knaben dåsejul + GAY GUIDE IN ENGLISH - PDF\nWorld Aids day Peter Mygind toyfriend.dk californien Schwanzen sänger knaben dåsejul + GAY GUIDE IN ENGLISH\nDownload "World Aids day Peter Mygind toyfriend.dk californien Schwanzen sänger knaben dåsejul + GAY GUIDE IN ENGLISH"\n1 72 DECEMBER 2008 World Aids day Peter Mygind toyfriend.dk californien Schwanzen sänger knaben dåsejul + GAY GUIDE IN ENGLISH\n2 Mr. Leather europe Fantasi og realitet Mr. Leather Europe 2008 er dansker og medlem af SLM i København. RALF LAURITZEN RASMUSSEN vil bruge titlen til at nedbryde fordomme og fremme hiv-oplysning. Af Thomas R. Kristensen En 24-årig dansker slog andre mere erfarne læderfyre af banen, da han i oktober vandt titlen som Mr. Leather Europe 2008 i Berlin. Her optrådte Ralf Lauritzen Rasmussen med et show med en blanding af seksuelle fantasier og masser af humor. Efter Ralfs kvikke svar på de mange spørgsmål fra dommerne, vandt han konkurrencen stort. I lædermiljøet findes der mange forskellige former for fetich og påklædning. Gummifyre, skinheads, bjørnebamser og læderfyre, for blot af nævne nogle få eksempler. Selv befinder Ralf sig bedst i fuldt læder: Læderbukser, læderskjorte, læderkas ket og lange støvler. For nogle unge fyre kan lædermiljøet virke tillukket og skræmmende. Men det vil Ralf og SLM gøre noget ved. Den 28. marts 2009 holder SLM København den første Young & Curious-aften, som kun er for fyre under 30 år. Her kan nysgerrige unge komme og se, hvad SLM er for en klub, uden nødvendigvis at have det store læderoutfit. Man skal selvfølgelig overholde den maskuline dresskode for at komme ind, men stemningen bliver afslappet, siger Ralf. Han tilføjer, at han selv var glad for, at Mens Club i Århus tog godt imod ham, da han første gang opsøgte Mr. Leather Europe på sejrsskamlen, omgivet af nummer to og tre fra Italien og Tyskland. lædermiljøet som 20-årig. Og at han derfor gerne vil være med til at sikre, at andre unge fyre kan føle sig velkomne og trygge, når de opsøger lædermiljøet i København. Også mere generelt vil Ralf bruge titlen som Mr. Leather Europe til at nedbryde fordomme. Jeg vil gerne sprede budskabet om, at vi ikke er så farlige i lædermiljøet, som nogle måske tror. Det er ikke kun pisk og bondage, men faktisk et meget socialt miljø. Jeg har rejst en del i lædermiljøerne i Europa, og her hilser man på hinanden, hvis man har mødt hinanden før. Det er ikke altid, det sker i det øvrige bøssemiljø, siger Ralf. Hiv og sikker sex er en anden sag, som Ralf er engageret i. Ralf afviser dog, at der ligefrem skulle være et større behov for hiv-oplysning blandt læderbøsser i forhold til andre bøsser. I SLM er der kondomer og glidecreme overalt, og de fleste har forholdt sig til risikoen for hiv-smitte. Jeg tror snarere, at der er et større behov for hiv-oplysning blandt gruppen af unge bøsser. Mange unge bøsser har usikker sex uden at gøre sig klart, at de har stor risiko for at få en alvorlig sygdom, som de hænger på resten af livet. Løftede pegefingre er dog ikke vejen frem, mener Ralf. Jeg har oplevet, at hvis man kommer med løftede pegefingre, så reagerer folk stik modsat. Jeg respekterer, at nogle vælger at udleve deres seksuelle fantasier om usikker sex, hvis bare de på forhånd har tænkt nøje over de konsekvenser, der følger. Jeg forstår dem ikke nødvendigvis, men jeg respekterer, at det er deres valg. Han synes, man bør tænke sig om, hvis man overvejer at realisere fantasier om usikker sex. Det er vigtigt at gøre sig klart, at fantasi og realitet er to helt forskellige ting. Som Mr. Leather Europe skal Ralf til Chicago i maj 2009 for at deltage i International Mr. Leather Det er læderudgaven af Miss World, siger Ralf med et skævt smil. Han glæder sig til at komme til Chicago og her repræsentere Europa og især Danmark til International Mr. Leather Jeg ser frem til at få en oplevelse for livet og håber at få en god placering i konkurrencen. 2 Out&about///december 2008\n3 DJ HVER WEEKEND CODES VÆRTINDER ER MISS KATARINA COLLINS OG MISS DAISY DECEMBER 3/12 KL. 21 LADY JAMES PART 1 4/12 KL. 21 LADY JAMES PART 2 SHOW HVER ENESTE AFTEN ONSDAG TORSDAG KL. 21 OG FREDAG LØRDAG KL. 23 EKSKLUSIV COCKTAILBAR OG NATKLUB MED FRI ENTRÉ LÆS FORDELENE VED GRATIS MEDLEMSKAB PÅ CODE.DK 5/12 KL. 23 LADY JAMES PART 3 LADY 3/12 + 4/12 JAMES 5/12 + 6/12 KÆMPE NYTÅRSFEST 31/12 BINGAY PLADESALG FRA KL /12 6/12 KL. 23 LADY JAMES PART 4 10/12 KL. 21 CASSIDY CONNOR PART 1 11/12 KL. 21 CASSIDY CONNOR PART 2 12/12 KL. 23 CASSIDY CONNOR PART 3 13/12 KL. 23 CASSIDY CONNOR PART 4 QUEENS OF DENMARK 20/12 CASSIDY 10/ /12 CONNOR 12/ /12 17/12 KL. 21 BINGAY PLADESALG FRA KL /12 KL. 21 ASK HELGA 19/12 KL. 23 SOUND LIVE 20/12 KL. 23 QUEENS OF DENMARK 24/12 LUKKET GLÆDELIG JUL ASK HELGA 18/12 SOUND 19/12 LIVE 26/12 25/12 LUKKET GLÆDELIG JUL 26/12 KL. 23 SOUND LIVE 27/12 KL. 23 AFTER XMAS PARTY 31/12 KL. 23 KÆMPE NYTÅRSPARTY ÅBENT ONSDAG TORSDAG OG FREDAG LØRDAG HAPPY HOUR PÅ ALT KOLDT I BAREN TORSDAG RÅDHUSSTRÆDE KØBENHAVN K CODE.DK FOR PRIVAT ARRANGEMENT KONTAKT 5/12 KL. 19 JULEFROKOST 12/12 OG 13/12 ARMY NIGHT 31/12 KL. 23 NYTÅRSPARTY RESTAURANTEN I DECEMBER MENU 1 INKL. VINMENU KUN 269,- MENU 2 INKL. VINMENU KUN 319,- SE DECEMBERS MENUKORT PÅ JAILHOUSECPH.DK\n4 December 2008 OUT & ABOUT Monthly Gay Magazine Damhusdalen 80 DK Rødovre Tlf. (+45) ISSN: Januar 2009 deadline 5. december 2008 På gaden 30. december 2008 Ansvarlig udgiver Copenhagen Gay Media ApS Chefredaktør Bert Svalebølle Redaktør Thomas R. Kristensen Redaktion Claus Pedersen, Frank Holm, Mille Klemmensen, Niels Kaae, Poul Hermann, Tonny Jensen. Øvrige bidragsydere Bjarne Henrik Lundis, Bjarne Stæhr, Hanne Bielefeldt, Joakim JMF, Ken Hermann, Morten Eiersted og Rasmus Malver. Layout Bert Svalebølle og Anders Seierøe Mortensen Annoncer Bert Svalebølle Tlf. (+45) Abonnement (12 numre) Danmark 228 kroner Europa, Grønland 348 kroner Øvrige udland 516 kroner Forsider Sektion 1: Foto: Elin Nygård (Blikk) for Homopositiv, Norge Sektion 2: Schwanzen Sänger Knaben. Foto: Bjarne Stæhr Webredaktion Bert Svalebølle, Frank Holm Web-design: Poul Hermann Artikler Fotos Alle henvendelser bedes stilet skriftligt til redaktionen pr. mail eller brev. Redaktionen påtager sig intet ansvar for manuskripter, fotos og lignende, som indsendes uopfordret. Redaktionen påtager sig heller intet ansvar for trykfejl eller fejl i prisangivelser. Artikler, billeder og annoncer må ikke eftertrykkes uden skriftlig tilladelse. Indlæg underskrevet STOP AIDS og forsynet med vignet er produceret af STOP AIDS, som har det redaktionelle ansvar herfor. KOMMENTAREN Homo, stolt og hiv-positiv i skabet Jeg er homo, stolt og hiv-positiv. Skulle ønske jeg kunne stå her i dag. Men det tør jeg ikke. Frygten for hvad I tænker om mig, har sendt mig tilbage i skabet. Jeg lever med min hiv. Og dit stigma. Manden med budskabet på forsidebilledet her i Out & About optræder egentlig som en mandshøj papfigur i Norge. Her har den hivpositive mand med sort bjælke for ansigtet gjort stort indtryk, overalt hvor papfiguren har været opstillet. I både Norge og Danmark går de fleste hiv-positive meget stille med dørene af frygt for omgivelsernes reaktioner. Men i Norge har en gruppe hiv-positive bøsser trådt i aktion. Ikke blot står de bag papfiguren, som har skabt så meget debat. Gruppen, der kalder sig Homopositiv, har også arrangeret store fester med adgang kun for hiv-positive, for at også hiv-positive i skabet tør komme til festerne og møde andre hiv-positive. Netop manglen på sociale netværk mellem hiv-positive er et stort problem i både Norge og Danmark. Hiv er en tabubelagt sygdom, og mange hiv-positive tør ikke engang springe ud over for andre hiv-positive. World Aids Day den 1. december er blevet en fast tradition. Det er dagen, hvor enkeltpersoner og organisationer rundt om i verden går sammen om at skabe opmærksom omkring hiv og aids. Out & About markerer i år World Aids Day med et temanummer om hiv: STOP AIDS Anders Petersen fortæller om fremtidsvisionerne i bøssernes hiv-organisation. AIDS- Fondets Henriette Laursen fortæller om muligheden for at skrive gratis testamente til fordel for forskning, information og patientstøtte. Og skuespilleren Peter Mygind fortæller, hvorfor han har engageret sig i Hiv-Danmarks kunstprojekt. Alle kan gøre en forskel. Mange engagerer sig ved at sælge aids-sløjfer og dele kondomer ud på World Aids Day. Men det handler også om at behandle hinanden godt året rundt. Mange heteroseksuelle hiv-positive tror, at det er lettere at være hiv-positiv i bøssemiljøet, fordi de har en forestilling om, at bøsser er langt bedre informeret om hiv. Og informationsniveauet er højt i bøssemiljøet, viser STOP AIDS Sexlivsundersøgelser. Men alligevel er der bøsser, som starter sms-kæder for at advare andre om, hvem der er hivpositive. Da Hiv-Danmark gennemførte en omfattende undersøgelse af hiv-smittedes levevilkår og livskvalitet i Danmark, pegede flere hiv-positive bøsser på, at stigmatiseringen i bøssemiljøet var blevet værre. Og en tilsvarende norsk undersøgelse viste, at mange hiv-positive bøsser ikke oplever homomiljøet som en støtte. I stedet udtrykker de stor skuffelse over homomiljøet efter ubehagelige oplevelser med afvisning og efterfølgende bagtalelse, når de har forsøgt at være åben om deres hiv-status. Det kan vi gøre meget bedre. Det handler om at behandle andre, som man gerne selv vil behandles. Og om at sige fra over for venner og bekendte, der kommer med nedladende bemærkninger om folk, blot fordi de er hiv-positive. God World Aids Day, god jul og godt nytår. Af Thomas R. Kristensen, redaktør Out & About Indlæg underskrevet World Outgames og forsynet med vignet er produceret af World Outgames, som har det redaktionelle ansvar herfor. 4 Out&about///december 2008 Going out 2. sektion fra side 39\n5 NYT PÅ COSY BAR HVER DAG KL DRINKS & COCKTAILS KR. 35,- HVER DAG KL HAPPY HOUR PÅ HUSETS SPIRITUS 4 CL. KR. 27,-\n6 World aids day Mangfoldighed er en styrke Skuespilleren PETER MYGIND bruger en del af sin fritid på at arbejde for hiv-sagen og for homoseksuelles rettigheder. Af Morten Eiersted Foto: Ken Hermann Peter Mygind er kendt fra tv, film og teater. Han er et engageret menneske, der gerne taler for forskellighed, social ansvarlighed og om, hvordan det er at spille bøsse. Jeg har engageret mig som inklusionsambassadør for Institut for Menneskerettigheder. Her er jeg med til at sætte fokus på, at mennesker ikke har de samme muligheder. Det kan handle om forskelsbehandling i forhold til alder, et handicap, seksualitet eller religion. Som ambassadør slår jeg et slag for vores forskellighed ved at holde foredrag rundt om i landet om, at vi skal udvise social ansvarlighed, være åbne over for mangfoldigheden og den forskellighed, som vi har i vores samfund, siger Peter Mygind Hvorfor er det vigtigt? Det er vigtigt, at vi tænker over, at der findes flere farver. At vi har orange, skrigende grøn, purple lilla... Det betyder noget, hvordan vi møder andre mennesker, at vi kan lytte til andres holdninger og være opmærksomme på at give plads til forskellighed. At vi med andre ord møder andre mennesker respektfuldt. Danskerne har aldrig rejst så meget som nu, så vi er jo dybest set interesseret i det krydderi, vi oplever i mødet en anden kultur eller nogle andre mennesker. Og den tankegang synes jeg godt, vi kan overføre til at tale for mangfoldighed herhjemme. Så vi bør være mere åbensindede? Mange mennesker er jo forbeholdende for at henvende sig til fremmede. De er måske ligefrem bange for at spørge andre, som de ikke kender, om noget. Børn, derimod, er meget mere umiddelbare. De holder sig jo ikke tilbage for at spørge en mand uden ben, om han har mistet dem i en krig. Det er voksne vildt bange for. De tør ikke spørge folk, der er anderledes end dem selv, eller at sige hej og tage kontakt. Jeg prøver selv over for min familie at være åbensindet ved at vise det gennem handlinger frem for ord. Man må vise det gennem handling over for sine børn og sin kæreste. Det lyder meget filosofisk? Jeg er meget inspireret af Dalai Lama. Hans bud på et godt liv handler om at respektere alle levende væsener, og, hvis du kan, så hjælpe andre. Jeg har lidt sværere ved ikke at vise vrede, hvis jeg bliver mødt med vrede. Men hans bud er jo at undgå at reagere med vrede. Jeg prøver så vidt muligt ikke at pisse folk af, når jeg siger noget for at provokere. Der er omvendt mange dagligdags oplevelser. Tag bare i trafikken, hvor man let kan rive sig med af en stemning. Her ville det være godt, hvis man kunne undgå at blive vred. Du tænker på at kunne sige undskyld? Ja, det handler om at lære at sige undskyld, hvis man har gjort en anden vred. Man skal prøve at være mere involveret, lære at gribe ind med omtanke i konfliktfyldte situationer og sige til hinanden, at vi skal passe på hinanden. Omvendt skal man heller ikke finde sig i alt. Det er utroligt at tænke på, at hver syvende dansker føler sig diskrimineret. Det er et tal, som jeg har fra mit arbejde for Institut for Menneskerettigheder. Hver fjerde elev i skolen bliver udsat for mobning. Det er virkelig nogle høje tal! Hvordan kan du overkomme at engagere dig i alle de sager? Jeg kan overkomme det, fordi det giver mig mening. Forleden havde jeg filmet en hel dag, jeg var træt og skulle til Ringsted for at holde et oplæg mod vold. Da jeg var i gang med oplægget, fik jeg fornyet energi, fordi jeg kunne mærke, at det giver mening. Det er vigtigt at gøre meningsfulde ting, sætte andre i gang med at finde sin mening og at gøre noget for andre. For en ven, som har en sygdom, eller at melde sig som frivillig. Gør du ting med hovedet eller med hjertet? Jeg gør tingene med hjertet. Mit mål er at gøre ting, når jeg har mit hjerte med. Der er selvfølgelig nogle beslutninger, som skal tages, hvor man skal lytte til andet end blot sit hjerte. Men jeg har lært fra tidligere, at jeg bliver stresset, hvis jeg laver ting, hvor jeg glemmer at have mit hjerte med. Så det er svært for mig ikke at have hjertet med. Har du nogen forbilleder? Dalai Lama er helt klart et forbillede. Man opnår kun fred med sin nabo på en fredelig måde. Hvis du er generet af støj, hjælper det ikke at sætte endnu større højttalere op. At vi tager kontakt med andre for at hjælpe og ikke for at smide bomber. 6 Out&about///december 2008\n7 Jeg er meget inspireret af Dalai Lama. Hans bud på et godt liv handler om at respektere alle levende væsener, og, hvis du kan, så hjælpe andre. Så vi skal udvise solidaritet? Ja, solidaritet handler om at tænke ud over vores egen næsetip. Men vi kan være i forskellige stadier i vores liv, hvor det på visse tidspunkter kan handle om at overleve, og hvor man ikke har overskud til at udvise solidaritet. For 10 år siden havde jeg ikke troet, at jeg ville beskæftige mig så indgående med social ansvarlighed som nu. Det er vigtigt, at man som menneske er åben. Vi har alle en stolthed, men det handler om at kunne håndtere, at man kan være uenige. Du er i øjeblikket engageret i et kunstprojekt? Ja, idéen med kunstprojektet er, at jeg sammen med en anden person har skabt et værk, som tager udgangspunkt i hiv. For mig har det været spændende at mødes med Jens Peder, en person som jeg ikke kendte forud, der er hiv-smittet. Vi talte om mange forskellige ting, hans søn, kampen med sygdommen og andre emner i løbet af den dag, som vi tilbragte sammen. Projektet gav mig mulighed for at møde et andet menneske under andre omstændigheder. Det var sjovt at lege, sjovt at få lov til at tænke frit om et udtryk til et kunstværk om hiv. Jeg har før malet til fordel for AIDS-Fondet. Det begyndte med, at jeg kom maling på mine fødder for bogstaveligt at sætte mit fodaftryk på lærredet. Det udviklede sig til at jeg malede min rumpe, og satte mig og malede på min lille søn og fik ham til at gå rundt på billedet, malede på hans hænder og rumpe. Det blev faktisk til et ret flot maleri, og det skabte også god opmærksomhed. Out&about///december\n8 Jeg har set mange bøsseroller, hvor personen bliver lidt for karikeret. Jeg forsøgte at skabe en rolle, hvor man skulle fornemme mennesket Jan. Hvorfor involverer du dig i hiv-sagen? Jeg sidder med i AIDS-Fondets præsidium sammen med en række andre offentlige personer for at skabe opmærksomhed på hiv. Min gudfar var bøsse, og mine forældre har altid været meget åbne over for forskellige mennesker. På den måde har det været en naturlig del af min opvækst at møde mange forskellige typer af person og personligheder, som har gjort, at jeg ikke har tænkt over det som noget anderledes. Så det har ikke været fremmed for mig at involvere mig i hiv-sagen. Mit engagement i hiv-sagen har givet mig mange sjove oplevelser. For eksempel var jeg med til at udgive en cd til langturschauffører, der kommer rundt om i Europa, hvor jeg bad dem tænke sig om og beskytte sig mod hiv ved prostitutionsbesøg. Senest har jeg stået model med undertøj fra Hammerthor, hvor salget fra hvert stykke undertøj udløser en euro til støtte for hiv-arbejde. Men jeg arbejder også mere bredt for homoseksuelles rettigheder. Jeg har for eksempel sagt ja til at være med til at skabe opmærksomhed omkring World Outgames næste år, når det afholdes i København. Du har spillet rollen som Annas ven Jan i tv-serien Anna Pihl. Hvordan er det at spille bøsse? Det var dejligt. Jeg fik kysset en masse mænd, siger Peter med et skælmsk blik. Jan skildrer jo en bøsse, som udvikler sig. I begyndelse af serien har han venskabet med Anna. Da Anna så flytter ind sammen med sønnen Mikkel, udvikler Jan sig til en omsorgsfuld og ansvarlig reservefar, og det ender jo faktisk med, at Jan selv bliver en fantastisk far til delebarnet Molly, som han får sammen med et lesbisk par. Jeg tænkte meget over, at karakteren Jan ikke skulle spille homo. Jeg har set mange bøsseroller, hvor personen bliver lidt for karikeret, for eksempel med mange løse håndled. Jeg forsøgte at skabe en rolle, hvor man skulle fornemme mennesket Jan. Altså i ny og næ havde han en stram T-shirt på og gik op i sin mad og sine knive, men hans personlighed og hans holdning til relationer synes jeg var vigtig at få frem. Hvilke reaktioner fik du? Jeg har fået mange gode oplevelser, men jeg har også oplevet, at nogen har råbt bøsserøv efter mig. Så det har også fremkaldt negative reaktioner, men det er en del af min mission, om du vil, at vi skal leve i et mangfoldigt samfund, og derfor involverer jeg mig i Gay Pride og World Outgames. Peter Mygind 45 år Skuespiller og multikunstner Uddannet på Statens Teaterskole Ambassadør for Inklusionsåret 2008 samt engageret i AIDS-Fondet, Børns Vilkår, Børnehjælpsdagen, Børnecancerfonden, Plan Danmark og Folkekirkens Feriehjælp. 8 Out&about///december 2008\n9 Giv dig selv eller en person, der betyder noget særligt for dig, et nyt ansigt i julegave! Rømersgade Vendersgade Tornebuskegade 3 (ved Nørreport Station) Tel Botanisk museum Linnésgade M S Nørre Voldgade Gothersgade Øster Voldgade Tornebuskeg. NØRREPORT STATION Kultorvet Rosenborggade Rosenborg slot Åbenrå Verdens førende hudplejeforskere, professorerne Dr. Eugene van Scott og Dr. Ruey Yu fra Princeton i USA, har udviklet et revolutionerende hudplejeprogram, som virkelig holder, hvad det lover: Reducerer rynker og fine linjer. Udglatter ujævn hudpigmentering. Forbedrer hudens celleomsætning. Lad din hud stråle. Hele året. I mange, mange år! Exuviance fås på yderligere 80 klinikker forskellige steder i Danmark. For nærmere information ring på tlf ersgade\n10 World Aids Day STOP AIDS i en brydningstid Netop nu befinder STOP AIDS sig i en udviklingsfase. Inden for det sidste halve år har vi ansat fire nye medarbejdere, og vi er nu i gang med at ansætte en ny sekretariatschef, fortæller bestyrelsesformand ANDERS PEDERSEN. Af Thomas R. Kristensen STOP AIDS ansættelsesudvalg holder i skrivende stund samtaler med flere spændende kandidater til posten som ny sekretariatschef. Hvis alt går efter planen, står den nye chef ved roret den 1. februar 2009 eller kort tid efter. Bestyrelsesformand Anders Pedersen understreger, at den chef, STOP AIDS går efter, skal have høje faglige standarder og besidde evner til at udvikle organisationen inden for såvel sikker sex-området som andre sygdomme. Vi ønsker at bevæge os i en retning, hvor vi beskæftiger os mere bredt med de helbredsproblemer, der eksisterer blandt homoer altså ikke kun set i et hiv- og sikker sexperspektiv, men homoseksuelles generelle levevilkår, siger Anders Pedersen. Nye arbejdsfelter En udvidelsesproces tager dog tid, fordi mange komponenter skal gå op i en højere enhed. Bevillinger til nye arbejdsfelter skal sikres, medarbejdere skal opkvalificeres, og kontakten til eventuelle nye samarbejdspartnere etableres, påpeger Anders Pedersen. I 2009 vil STOP AIDS målgruppe derfor kun i begrænset omfang opleve, at organisationen er i en udviklingsproces. Målgruppen vil og har til dels hørt om, at STOP AIDS arbejder på at udvide sit virkefelt. På repræsentantskabsmødet til marts er det planen, at bestyrelsen og sekretariatet i fællesskab skal have udarbejdet et visionsoplæg, der bliver præsenteret for repræsentantskabet, siger bestyrelsesformanden. Anders Pedersen er formand for STOP AIDS Bøssernes hiv-organisation. På sigt skal STOP AIDS udvikle sig til en organisation, der fortsat er toneangivende inden for hiv-forebyggelsen blandt bøsser, men intentionen er, at arbejdsfeltet udvides til homoseksuelles mere generelle sundhedsog levevilkår. Dog vil STOP AIDS målgruppe allerede med den første kampagne i 2009 opleve et lille skridt i retning mod den nye helbredskurs. Testklinikken CheckPoint udvider sit testprogram, sådan at brugerne ud over hiv-test også kan lade sig teste for andre seksuelt overførte sygdomme. Politisk forståelse I fremtiden vil STOP AIDS arbejde mere målrettet for at gøre politikerne opmærksomme på, at mange homoseksuelle lever et mere risikobetonet liv sammenlignet med resten af befolkningen, hvad angår livsstilssygdomme. Et faktum som flere udenlandske undersøgelser har påvist. Kontakten til Folketingets sundhedspolitiske ordførere skal opprioriteres. Især nu hvor vi gerne vil udvide vores virkefelt samtidig med, at der de seneste år har været en tendens til at fastfryse bevillingerne, forklarer Anders Pedersen. Som foregangseksempel på et tættere politisk samarbejde nævner bestyrelsesformanden det gode samarbejde med Københavns Kommune i forbindelse med kommunens hiv- og aidsplan Et samarbejde, der nu inspirerer arbejdsrelationen mellem STOP AIDS og Århus Kommune. Mindre glitter, mere viden På de opsøgende aktiviteter vil STOP AIDS også inden for den nærmeste fremtid gennemgå et face lift. Vores kommende ud-ad-husetaktiviteter bliver kendetegnet ved mindre glitter og mere viden. Ikke således forstået, at man aldrig vil se en drag-queen i STOP AIDS-regi, men vi vil i højere grad satse på en ekstern aktivitet, der er mere fagligt funderet. Den faglige viden skal bruges til at oplyse målgruppen og ikke som en moralsk pegefinger, siger Anders Pedersen. 10 Out&about///december 2008\n11 Jule gaverne 08 Vinen til and og steg Rosso di Montalcino Pian Delle Querci - Toscana Julepris 1 fl. 139 kr. 3 fl. 299 kr. (spar 118 kr.) Vær velkommen Egly-Ouriet Champagne Vrigny Jule- og nytårspris 1 fl. 379 kr. Se alle gaverne og bliv inspireret på:\n12 World Aids Day Det startede med en arv... For 23 år siden testamenterede en mand kroner til aids-sagen, men dengang fandtes der ingen organisation, som støttede forskning og hjalp hiv-patienter. Derfor blev AIDS-Fondet stiftet, og siden har fondet uddelt mere end 75 millioner kroner til gode formål. Af Rasmus Malver Vi er virkelig afhængige af arveindtægter, fortæller direktør for AIDS- Fondet Henriette Laursen. Hvert år arver danske velgørende organisationer samlet omkring 275 millioner kroner, men AIDS-Fondet må se sig overhalet af for eksempel Kattens Værn, der arver mere end 15 millioner hvert år. Jeg er selv vild med katte, men hiv-sagen har måske mere brug for pengene, siger Henriette Laursen med et smil. AIDS-Fondet arver mellem 1,5 og 6 millioner kroner om året, som går til forskning, information og patientstøtte. Hvis den afdøde har haft et specifikt ønske om anvendelse af arven, respekterer AIDS-Fondet det: Vi arvede engang 3,3 millioner fra en ældre dame, som havde hørt et foredrag med Susse Wold. Hun havde øremærket det hele til patientstøtte, for det var gået i hendes hjerte, at unge mennesker skulle rammes så hårdt af kærlighed, siger Henriette Laursen. De 3,3 millioner betød, at AIDS- Fondet i flere år kunne give fast støtte til blandt andet patientorganisationen Hiv-Danmark og Hiv Pensionatet. Der var også en anden, som havde øremærket pengene til forskning. Da kunne vi støtte den danske Hiv-kohorte. Med den database har lægerne fået enormt godt styr på behandlingen og bivirkningerne. Vi er blevet meget bedre til at behandle folk og har fået styr på, hvor det går galt og hvorfor, fortæller Henriette Laursen, der selv har arbejdet i 10 år med hivinformation og patientstøtte. AIDS-Fondet AIDS-Fondet samler penge ind og giver dem videre til forskning, information og patientstøtte. Forskningsprojekterne udføres af læger og forskere, som arbejder med hiv og aids til daglig. På samme måde udføres informationsprojekterne af enkeltpersoner, organisationer og andre, som har ekspertisen. Patientstøtten går til de hiv-smittede, som er hårdest ramt socialt og helbredsmæssigt. Læs mere på aidsfondet.dk Testamente Ønsker du at skrive testamente til fordel for AIDS-Fondet? Advokatfirmaet Schack tilbyder at hjælpe dig gratis eller med nedslag i prisen, alt afhængig af hvor stor en del du ønsker skal tilfalde AIDS-Fondet. Du kan henvende dig til Jesper Nielsen på eller Patientstøtten fra AIDS-Fondet uddeles i legater af kroner, som hver patient kan få op til to gange, hvis de er ramt hårdt socialt og helbredsmæssigt. Der er kendte tilfælde af hiv-smittede i Danmark, og der formodes at være 1.000, som ikke er klar over, at de har sygdommen. AIDS-Fondet skelner ikke mellem, hvad hiv-smittede ønsker at bruge pengene til, men Henriette Laursen fortæller, at mange bruger pengene på at opsøge en psykolog. Depressioner og andre psykiske problemer forekommer langt oftere hos hivsmittede end hos den generelle befolkning, men alligevel er det svært at få en henvisning til en psykolog. I gamle dage kunne man få hjælp på hospitalsafdelingerne, der dengang havde psykologer tilknyttet. Men nu er der stort set kun rådgiverne hos Hiv-Danmark, som derfor har nok at lave, siger Henriette Laursen. At flere hiv-smittede selv må betale regningen, har ført til en stigning i antallet af ansøgninger til AIDS-Fondet om økonomisk hjælp til betaling af en psykolog. Testamente kan ordnes på flere forskellige måder. Den nemmeste er at gå til en advokat, og lave et notartestamente. Det koster typisk mellem kroner samt 300 kroner til notaren. Med mindre man testamenterer dele af sin formue til Kattens Værn eller AIDS-Fondet, der begge har aftaler med advokater, som gør det gratis. Hvis man vælger at gøre det selv, kan man skrive et vidnetestamente, der skal skrives under af to ikke-arvinger, som bekræfter at man er ved sine fulde fem. Det lyder simpelt, men helt så nemt er det dog ikke. Hvis man kun har et vidnetestamente, skal man også sikre sig, at der findes en person, som kan fortælle de efterladte, at testamentet eksisterer. Man skal også være sikker på formuleringen af alle bestemmelser i testamentet. Jeg har set masser af testamenter, hvor folk har skrevet et udkast. Der findes ikke ét eneste, hvor jeg ikke har haft rettelser, der ofte har haft be 12 Out&about///december 2008\n13 Direktør for AIDS-Fondet Henriette Lauersen tydelig karakter, siger Jesper Nielsen fra advokatfirmaet Schack i Hillerød. Schack og AIDS-Fondet har startet et samarbejde, hvor man kan få gratis hjælp til at testamentere til fondet. For selv når folk bruger færdigudfyldte testamenter fra internettet, kan det give problemer. Én af de vigtigste ting man skal huske er, at man ikke kan bestemme over hele sin arv, hvis man har børn eller har indgået et registreret partnerskab eller et ægteskab. I det tilfælde er en fjerdedel reserveret til børnene Vi arvede engang 3,3 millioner fra en ældre dame, som havde hørt et foredrag med Susse Wold. Hun havde øremærket det hele til patientstøtte, for det var gået i hendes hjerte, at unge mennesker skulle rammes så hårdt af kærlighed. og partneren. Resten af pengene kan man dog frit testamentere væk. En anden mulighed, hvis man ikke vil testere det hele til fondet, er, at man kan bestemme, hvem der skal afholde boafgiften. Hvis der for eksempel er en arving, kan man godt lade ham arve det hele, bortset fra et mindre beløb, men fordi fondet ikke betaler afgiften, kan det få meget mere. Det kan godt betale sig at gå op til en advokat og få regnet på det, fortæller Jesper Nielsen. Princippet er, at hvis en arving alligevel skulle have betalt kroner i afgift, mister arvingen ingenting, hvis pengene i stedet var testamenteret til fondet, mod at de afholdt afgiften. Velgørende organisationer er dog fritaget for netop den afgift, så på den måde giver man til AIDS-Fondet, uden at tage fra arvingerne. Hvis man ikke har en registreret partner eller slægtninge, der er arveberettigede efter arveloven, vil hele arven ryge i statskassen, når man dør. Med mindre man altså har skrevet et testamente. Out&about///december\n14 Cross-Over Jeg vil bare leve mit liv i frihed 20-årige Kerem ønsker at kunne leve sit liv, som den han er. Men Kerem er tyrkisk kurder, og så er han homoseksuel. Lige nu venter han på myndighedernes svar på hans ansøgning om opholdstilladelse. Af Frank Holm Kerem forlod Tyrkiet i Forældrene var blevet skilt, og moren tog sine to yngste børn med for at søge efter en ny og bedre start. Første stop blev Danmark, men senere tog familien videre til Tyskland. Da moren fandt en svensk kæreste rejste de til Sverige. Tiden var turbulent for den unge teenager. Han havde svært ved at komme overens med sin spirende homoseksualitet. Samtidig var familiens situation meget usikker. Kerem forsøgte i denne tid at fornægte sine homoseksuelle følelser og opsøgte endda en imam for at få afklaring på sine følelser. Men imamen forklarede ham, at det er en synd at være sammen med en anden uden for ægteskabet og at onani også er forbudt. Så Kerem opgav sit forehavende og turde ikke gå videre, af frygt for at imamen skulle fatte for megen mistanke til hans interesse for emnet. Det var en underlig følelse, husker Kerem. Når han gik i bad, håbede han på, at han kunne vaske homoseksualiteten af. At det blev skyllet ud med vandet. I denne tid bad Kerem ofte til Allah om, at de homoseksuelle følelser skulle forsvinde. Men det gjorde de ikke. De svære følelser Kerem havde det svært med at leve med sine følelser. Der var ikke megen forståelse for homoseksualitet hos moren, oplevede Kerem. Når der kom noget om homoseksuelle på tv, rakkede hun ned på dem og skiftede kanal. Mange tyrkere anser det at være homoseksuel for at være både feminint og tøset, uddyber Kerem. Så Kerem måtte bekæmpe sine følelser for familiens skyld. Det, at have en homoseksuel søn, er en sort plet på familien, en stor skam for forældrene. Den anseelse, de måtte have i samfundet, bliver meget mindre, fordi de har opdraget en homoseksuel søn. Det lykkes alligevel Kerem på denne tid at møde andre homoseksuelle mænd og at opleve, at man også kan finde kærligheden med en anden mand. Som barn fik jeg ofte skældud for at lege med pigerne. For ikke at være vild med fodbold som resten af familien. Jeg fik kritik for den måde, jeg gik på. Den var ikke maskulin nok. Jeg vidste jo ikke, hvad det var at være homoseksuel. Jeg kendte jo ikke nogen, som var åben homoseksuel. Som barn fik jeg ofte skældud for at lege med pigerne. For ikke at være vild med fodbold som resten af familien. Jeg fik kritik for den måde, jeg gik på. Den var ikke maskulin nok, mente familien. Måden, jeg talte på, var heller ikke maskulin nok for dem, husker Kerem. Opfør dig dog som en mand, var en sætning, han ofte hørte i sin opvækst. Efter knap to år finder Kerems søster en mand i Tyrkiet og forlader den lille familie. Da moren i 2006 får det endelige afslag på sin opholdstilladelse, vender hun også tilbage til Tyrkiet. Kerem vælger at blive alene tilbage. Vi forlod Tyrkiet med store drømme, og nu blev det som vejen til helvede, tænker Kerem tilbage. Alene tilbage kæmper Kerem sin helt egen kamp. Bliver han nødt til at opgive sin familie? Kerem frygter, at familien ikke vil kunne acceptere ham som den, han er. Godt nok har han en fornemmelse af, at søsteren godt aner, at han er homoseksuel. Jeg husker en gang, der var noget om homoseksuelle på tv. Efter min mor havde fordømt dem, svarede min søster helt roligt, at de jo også bare var mennesker. Uafklaret fremtid Jeg synes, det er svært at stå frem som åben homoseksuel, når ens situation er så uafklaret. Bliver jeg sendt tilbage til Tyrkiet, skal jeg jo leve med konsekvenserne. Derfor prøver jeg at holde en dør åben. Jeg må jo også tænke på min families omdømme, siger Kerem. En anden ting, hvis jeg får afslag på min ansøgning om opholdstilladelse, er den tyrkiske militærtjeneste, forklarer Kerem. I Tyrkiet skal alle unge mænd i militæret. Der findes ingen mulighed for at nægte militærtjeneste. Som homoseksuel kan man dog godt få lov. Men man skal selv skaffe dokumentation, der viser man er homoseksuel. Myndighederne er meget strikse på det område, og det føles som om, at de gør alt for at gøre det næsten umuligt, mener Kerem. Jeg har hørt fra mange, at de skulle fremskaffe et billede, hvor de 14 Out&about///december 2008\n15 Kerem ønsker at være anonym på grund af hans særlige familieforhold samt risikoen for at blive udvist til Tyrkiet. Derfor er dette foto et modelfoto (copyright: istockphoto.com Libby Chapman). havde sex. Et billede af dem selv som passiv. Så kan man måske slippe, forklarer Kerem. Men er man maskulin som person, er det næsten umuligt at overbevise myndighederne om, at man er homo, uddyber Kerem. Militæret sender så et brev til familien, der fortæller, at sønnen har angivet, at han er homo som grund for ikke at gøre militærtjeneste. Det afholder sikkert en del fra overhovedet at overveje den mulighed, mener Kerem. Religionen stadig vigtig Selv om Kerem føler, at hans religion på en måde fordømmer ham, forsøger han at vedligeholde den. Den er jo en stor del af mig, forklarer han. Homoseksualitet er ifølge min overbevisning ingen skam eller synd, siger Kerem kontant. Islam siger ifølge Kerem ikke noget om, at det er en skam eller synd at være homoseksuel. Så han har ingen planer om at opgive sin religion, selv om det da giver stof til eftertanke, at ens religion ifølge imamerne ikke kan rumme en som den person, man nu engang er. Kerem har været ved at opgive tanken om at kunne leve et åbent og lykkeligt liv som homo. Faktisk var han næsten klar til at leve livet som hetero, da han løb ind i hans nuværende kæreste, som han hurtigt flyttede sammen med. Kæresten havde prøvet at være gift med en kvinde og kunne derfor fortælle om, hvad det er for et liv, man siger ja til. Forholdet til den nye kæreste har givet Kerem en del styrke tilbage. Fremtiden Kerem vil gerne hjælpe andre homoseksuelle, der er i den samme situation som ham selv. Så de lettere kan stå frem og være stolte over at være den, de er. De spilder deres liv, hvis de lever skjult som homoseksuel i Danmark, mener Kerem. Han så gerne, at flere tør tage det skridt og stå frem som åbne homoseksuelle. At folk tør tage det valg. Jeg oplever da af og til, at andre indvandrere på gaden ser skævt til mig, fordi de mener, jeg er for feminin. Men det er altså ikke ret mange, siger Kerem. Men det, jeg mangler i Danmark, er folk med erfaring, som kan vejlede og støtte, tilføjer han. Organisationen Cross-Over, der hjælper mennesker med indvandrerbaggrund, har dog hjulpet ham meget. Han fandt frem til Cross-Over via en ven. Men ellers har jeg søgt al den oplysning, jeg kunne finde på nettet, fortæller Kerem. Kerem selv håber på, at han med en opholdstilladelse kan få sit liv tilbage. At han kan få den frihed til at leve det liv, som han ønsker og alligevel være en del fællesskabet en del af samfundet. Men den beslutning er op til andre. Imens venter Kerem på, at hans liv kan gå videre. Out&about///december\n16 Lesbisk Med forsinkelse Yoga som øjenåbner Det var lidt en åbenbaring, fortæller 36-årige Jeanni Hansen, der startede på yoga og endte med at springe ud som lesbisk. Af Mille Klemmensen Foto: Hanne Bielefeldt Yogaen er meget kropslig. Vores lærer rettede os hver især og gik rundt og trak og rykkede, så du giver dig lidt mere, end du måske selv kan, fortæller Jeanni Hansen og bevæger sig adræt i sofaen for at demonstrere. I dag er hun kæreste med Mette og har medvirket i bogen Lesbisk med forsinkelse, der udkom tidligere i år. Bag sig har hun 10 års samliv og ægteskab med Bo samt deres to døtre Camilla og Clara Rosa på 12 og 7 år. Helt fra starten var hendes billede af verden lagt an på et traditionelt heteroseksuelt liv: Min verden, normer og samfundets opbygning var mand/kvinde. Det var jeg opdraget til. At være lesbisk var ikke normalt. Jeg var meget firkantet og puttede folk i kasser, fortæller Jeanni. Da hun møder Bo som 21-årig, køber parret ret hurtigt en stor lejlighed sammen, som de sætter i stand. Vores liv gik meget op i praktiske ting. Det var rart og trygt, men alligevel tænkte jeg på, om det var det rigtige. Jeg ville bygge alting op, fordi sådan skulle det være. Jeg havde det fint med at gå og gøre lejligheden i stand, men jeg havde ikke så meget lyst til seksuel kontakt, husker hun. Da talen falder på at få barn nummer to, sætter det en masse tanker i gang hos Jeanni: Jeg havde det splittet, for jeg ville gerne have et barn mere. Jeg havde sat mig for, at sådan skulle min familie være. To børn. Jeg tænkte, at jeg var nødt til at have sex med min mand, fordi vi var gift, for hvis jeg Jeanni Hansen droppede sit heteroseksuelle ægteskab og sprang ud som lesbisk. ikke havde det, så kunne vi ikke have vores familie. Datter nummer to kommer til verden, men efter et stykke tid får Jeanni det værre og værre. I løbet af mit ægteskab gjorde jeg noget, som jeg ikke havde lyst til. Jeg 16 Out&about///december 2008\n17 undertrykte nogle ting, og hvis du gør det i rigtig lang tid, så får du en reaktion lige pludselig. Det hele sagde bare stop. Jeanni føler sig nedtrykt, trist og deprimeret, men en dag åbner hun Søndagsavisen og ser en annonce for yoga. Det var sendt fra himlen, og jeg blev rigtig glad for det. Yogalæreren var fuldstændig modsat mig. Hun var åben og snakkede om følelser, og hvordan hun havde det. Hun kunne rumme alle mennesker, og jeg syntes, det var helt fantastisk, smiler Jeanni og fortsætter: Du kom ind i et rum, hvor energien gjorde, at du blev godt tilpas. Jeg kom ind i min krop, og jeg blev bevidst om, hvad jeg var tiltrukket af. Jeg begyndte at tænke seksuelt på kvinder, og jeg sagde til Bo, at jeg ikke kunne have sex med ham mere. Parret ser tiden lidt an, og Jeanni beslutter at tage alene på yogaferie til Grækenland, hvor turens sidste dag bliver afgørende. Yogalæreren beder holdet om at finde noget at meditere på i en pinjeskov. Bagefter skal de hver især vise deres meditationsobjekt til de andre på holdet. Jeg vidste ikke, hvad jeg skulle finde. Pludselig så jeg to blomster. Den ene var sprunget ud, og den anden var lukket. Jeg tog dem uden at tænke noget særligt, men da det blev min tur, ville jeg helst ikke sige noget. Min yogalærer pressede mig, og så begyndte jeg at græde. Jeg lagde mig ned i skoven og græd i tyve minutter. Samme aften beslutter hun sig for at flytte fra familien, når hun kommer hjem. Min verden, normer og samfundets opbygning var mand/ kvinde. Det var jeg opdraget til. At være lesbisk var ikke normalt. Jeanni bor alene i et halvt år, inden hun får samlet mod til at opsøge det homoseksuelle miljø i gruppen Homo med forsinkelse: Det jeg frygtede allermest var, at der stod rigtig mange kvinder, som overhovedet ikke sagde mig noget som helst. Det var meget vigtigt, at der var nogen, som jeg kunne spejle mig i. Men de var meget søde alle sammen, og jeg følte mig ikke fejlplaceret. Nu er det en social base, og det er i Homo med forsinkelse, at jeg føler, at jeg hører til, pointerer Jeanni. Homo med Forsinkelse har en side på nettet, hvor der er vejledning, links til andre sider og en blog, hvor man som sen udspringer kan få hjælp. Her bidrager Jeanni indimellem for komme andre tvivlende til undsætning: Det er rart at hjælpe andre. Man har jo selv været der. Jeg har lige talt med en kvinde fra Jylland, som jeg kunne mærke er ligesom jeg var. Min egen historie er ikke vigtig mere, men den er supervigtig for de nye, understreger hun og mener, at bogen Lesbisk med forsinkelse har udfyldt et tomrum: Der er mange, der siger, at der var brug for den bog, og det har været både meget stort og meget personligt at medvirke i den. I dag føler Jeanni, at hun er et andet menneske end dengang, hun levede et konventionelt liv med Bo og pigerne: Tidligere kunne jeg ikke mærke mine behov. Jeg kunne ikke selv finde ud af at fortælle folk, hvordan jeg havde det. I dag har jeg kun sex, når jeg har lyst til det, og jeg er bevidst om, at jeg har det godt dér, hvor jeg er både personligt og jobmæssigt. Jeg har brugt 30 år af mit liv på at bygge op, og det var en total omvæltning at få en ny identitet. Alligevel er det stadig vanskeligt for Jeanni at kommunikere om følelser, og yogaen, som hun af praktiske grunde ikke dyrker mere, spiller en rolle her: Nogle af de mønstre, som jeg havde dengang, jeg ikke var sprunget ud, kan jeg godt mærke, at jeg har endnu. Når jeg ikke går til yoga, kan jeg mærke, at de bliver mere udtalte igen. Men jeg har rykket mig og er blevet mere rummelig. Jeg ser mere nuanceret på mennesker, end jeg gjorde dengang. Lesbisk med forsinkelse Red. Mette Thornval & Annie Worsøe Europublishers, sider, 249 kroner. Out&about///december\n18 BØGER Gay Kids Foto fra bogen Gay Kids Af Thomas R. Kristensen I Norge har Lill-Ann Chepstow-Lusty, Bera Ulstein Moseng og Rolf Martin Angeltvedt skrevet en nyskabende fagbog om homoseksuelle børn hvis man altså kan bruge det udtryk om børn, som senere udvikler sig til at blive homoseksuelle. Bogen er personlig, varm og fuld af fotos. Den fortæller om barndom og ungdom hos forskellige bøsser og lesbiske, og så beskriver den, hvordan det er blevet lettere at være homoseksuel i Norge i forhold til tidligere. De vederstyggelige Af Thomas R. Kristensen Med syv interviews om homoseksualitet og kristendom har Marianne Søndergaard sat fokus på et ømtåleligt emne. Ikke blot i kirkelige kredse, men også i homokredse er der folk, som har svært ved at se, at man både kan være homo og kristen på samme tid. Men det kan man: I bogen fortæller bøsser og lesbiske åbent om deres forhold til Gud og om den fordømmelse, som de har mødt. Dels hos sig selv, dels hos familien og dels i kirkelige kredse. I bogen interviewes også et kristent forældrepar, som fik et chok, da deres søn sprang ud som bøsse, men som senere er blevet overbevist om, at kærligheden er den samme for homo som for hetero. Teksterne er skrevet til børn og unge samt deres lærere og forældre. Men alle kan læse bogen og blive berørt af den. Sproget er norsk, men da det er skrevet lettilgængeligt, kan teksterne læses af de fleste danskere. I Danmark forhandles bogen i Men s Shop og på mensshop.dk. Lill-Ann Chepstow-Lusty, Bera Ulstein Moseng og Rolf Martin Angeltvedt: Gay Kids Abstrakt Forlag 240 sider 345 norske kroner Også forfatteren selv har haft problematikken inde på livet. Du er besat af det onde, sagde hendes far til hende, efter hun var sprunget ud som lesbisk. I dag beder han stadig for hendes omvendelse. Marianne Søndergaard: De Vederstyggelige Unitas Forlag 132 sider 199 kroner Body Tactics af Mille Klemmensen Pigevold og lesbisk kærlighed lover teaseren til Bente Clods Body Tactics, og unge piger med interesse i deres eget køn og hang til en hæsblæsende tur i følelsesrutschebanen kan med fordel springe på her. 17-årige Ursula med makeupartist-ambitioner vinder en bodypaint-konkurrence og den smukke, men uforudsigelige Cecilie. Det er big love, men snart smuldrer forholdet, og Ursula står tilbage med sin nye lesbiske identitet, et knust hjerte og trusler om vold fra en pigebande, der huserer på skolen. Romanens hovedvægt ligger på Ursulas indre kamp som lesbisk teenager og den nye verden af følelser og accept, som hun tvinges til at konfrontere og kæmpe for. Det sideløbende pigebande-plot er lidt tyndt og fungerer mest som modvægt til det emotionelle vildnis, vores heltinde skal igennem. En vigtig og vellykket ungdomsskildring, der tør levere en næsten kvalmende happy ending, som er befriende dejlig i en genre, der har set alt for mange barberblade og overskårne håndled. Bente Clod: Body Tactics Høst og Søn 248 sider, 229 kroner. 18 Out&about///december 2008\n19 Gratis testamente til dem, som vil betænke AIDS-Fondet Advokatfirmaet Schack også kaldet problemknuserne i Hillerød tilbyder kompetent juridisk rådgivning inden for stort set alle retsområder også for erhvervsdrivende. Vi har hjertet på rette sted og sætter mennesket i fokus. Derfor vil vi gerne støtte op om AIDS Fondet ved at afstå helt op til 100% af salæret* for at udarbejde et testamente for dig, hvis du vil betænke Fondet i større eller mindre grad. Du skal blot henvende dig til Jesper Nielsen, så aftaler vi et møde, hvor vi kan tale om din sag. Sammen skaber vi tryghed for dig og dine nærmeste. Læs mere på *Rabatten aftales individuelt, da den afhænger af, hvor stor en plads i testamentet AIDS Fondet skal have. Slotsgade Hillerød Tlf\n20 SCENE Anmeldelser af Tonny og Claus Bønløkke Hertz og Niels Kaae Hamlet s Private Dick I dette års Crazy Christmas Cabaret har Vivienne McKee kløgtigt kombineret en Sherlock Holmes detektivhistorie med seriemordene fra Hamlet. I 1. akt vikles de to historier sammen, mens 2. akt vanen tro går helt amok. Der er heldigvis både mere crazy og cabaret end der er christmas i dette års show og hvis 1. akt kunne klares på kortere tid, så ville der også være en stjerne mere. Forestillingen er på engelsk og varer tre timer inklusive pause. Crazy Christmas Cabaret spiller frem til 10. januar i Glassalen i Tivoli og derefter i Århus Musikhus fra januar. /nk Den kolde sweater CaféTeatret præsenterer her en forestilling om hønsestrik, svigt og tvang. Den kolde sweater er fortællingen om en dreng, hvis mor er taget til DDR for at blive stripper. Sønnen har hun efterladt hos faderen, som er landmand. Men han magter ikke livet som bonde længere. Derfor slipper han grisene løs, sætter ild til gården og flytter sammen med sønnen ind i et strikkekollektiv. Morsomhederne har nærmest ingen ende, og under forestillingen kan man endda opleve sokketeater. Den sømand han må lide Andrew Jeffers, Crazy Christmas Cabaret. (foto: Peter Irgens). Martin Buck, Rasmus Botoft og Bjørn Fjæsted, Den kolde sweater (foto: Bjarne Stæhr). Som hos dig står ****** ****** ****** ****** En karrrierekrig i det blå imperium altså Mærsk-imperiet. Der skal omstruktures i firmaet, og nogle skal fyres. Fem afdelingsledere skal til personaleudviklingsdag, men udviklingslederen møder bare ikke op. Langsomt går det op for de fem afdelingsledere, at det hele i virkeligheden handler om, hvem Det er bestemt et stykke, der er værd at se. Stykket er skrevet af de tre medvirkende, Martin Buck, Rasmus Botoft og Bjørn Fjæsted. Forestillingen spiller frem til 12. december i KafCaféen på CaféTeatret. /tc af dem der skal fyres, og hvem der skal blive i firmaet. Det er stærkt og hæsblæsende stykke om kampen for at blive i sit ønskejob. En kamp på liv eller død. Stykket spiller på CampX Rialto frem til 6. december. /tc Teater Grob opfører forestillingen Som hos dig står, der er en gruopvækkende historie om, hvordan skilsmissen kommer tæt ind på livet af en helt almindelig dansk kernefamilie bestående af far, mor og datteren Alma. Manden kæmper for ikke at miste sin familie og kvinden for ikke at miste sig selv. Han har sin karriere i Danmark, og hun får tilbudt drømmejobbet i Uganda. Og da hun takker ja, begynder krisen. Det er en voldsom historie fra det virkelige liv, og skruespillerne spiller i den grad igennem. Man bliver hurtig inddraget i historien, og hvis man er den følsomme type, kan det være en god idé at medbringe en pakke klinex. Stykket spiller på Plex frem til 13. december. /tc Morten Kirkskov, Sarah Broberg og Karoline Emilie Heiberg, Som hos dig står. Høfeber ****** Fire familiemedlemmer har hver inviteret en gæst til huset, uden at de andre ved det. Det viser sig, at gæsterne ikke vil have den person, som de er inviteret af, men hellere en anden i familien. Det bliver et stort renderi ind og ud af dørene. Det er også en udklækningsanstalt for falske følelser, og i virkeligheden er familiemedlemmerne slet ikke så interesseret i gæsterne. Dette er en klassisk forviklingshistorie, og til tider er lystspillet ret morsomt. Det spiller på Folketeatret frem 10. januar. /tc 20 Out&about///DECEMBER 2008


Ønsker under 600,- | nanabech Ønsker under 600,- – nanabech\nHvor er det fedt at se, at I allerede er så godt i gang med julesangene ovre på adventskonkurren\nØnsker under 600,-\nAffiliate: mirror, vase, facial cream, cleansing mask, earrings 14k gold, wool scarf, poster + frame, cute ceramic thingy (one of a kind)\nIIIIh, det er jul lige om lidt! Og hvis I ligner mig bare lidt, så er det der med gaver ikke noget, der er tæt på at være fikset endnu. Jeg plejer altid at købe den sidste den 23. (og on the bright side, så er der sjældent lange køer i butikkerne der). Sådan bliver det nok også i år, men det betyder jo ikke, at alle omkring skal være lige så sent ude – og nu er jeg blevet spurgt om ønsker pinligt mange gange. Ikke fordi jeg har haft svært ved at finde på nogen (overhovedet), men jeg har ikke lige fået skrevet det ned endnu. Jeg er i gang, og det er det vigtigste. Og så tænkte jeg, at det kunne give ret god mening, at dele nogle ønsker med jer.\nNogle af tingene på collagen har jeg allerede – vasen, masken og øreringene – og resten går jeg og sukker over. Jovist, tørklædet har jeg i grå og sort i forvejen, men se lige hvor smukt det er i navy?! Spejlet mangler jeg bare, og så er jeg super nysgerrig på om cremen fra Aesop er lige så god som resten af de ting, jeg har derfra. Nu var det ansigtsmasken, der røg med på collagen, men hårmasken er seriøst også lækker!\nPlakaten har i set et par gange før herinde, og jeg er stadig helt vild med den. Den er faktisk grunden til, at indlægget ikke kunne hedde ‘under 500 kroner’ – jeg havde simpelthen glemt at kigge på prisen, og jeg huskede den som bare lidt billigere. Øv. Men øj, den er pæn.\nOg så er der keramik-fidusen. Hold kæft, den er sød. Da jeg for et par uger siden var inviteret til verdens hyggeligste event i North of Eden faldt vi kollektivt for Matilde Digmanns keramik – de er one of a kind, og jeg er er helt vild med dem! Og nu vi er ved North of Eden: Hvis du shopper julegaver i Århus (eller bare kommer i nærheden af Guldsmedegade), så smut op forbi butikken – jeg lover, du bliver glad for det! Det er blevet en af mine faste go-to steder, når jeg skal købe gaver, for der er bare altid et eller andet godt. Og så kan jeg personligt godt lide tanken om at støtte op om lokale initiativer som fx North of Eden – bonus på karmakontoen. Har I været forbi og kigge?\n(nåja, og så er den her selvfølgelig også et skide godt ønske – men prøv lige om I kan vinde den først, ikke?)\nSkønne items! Øreringene er så fine.\nJa, de er seriøst perfekte <3\nHvor er det fedt at se, at I allerede er så godt i gang med julesangene ovre på adventskonkurrencen! Og hold nu op, hvor er …


En kort anbefaling: Oculus - Filmpuls\nEn kort anbefaling: Oculus\n· 9. juli 2018\nTitel: Oculus / Produktions år: 2013 / Instruktør: Mike Flanagan\nJeg elsker horror-film! Ja, det er denne genre, som jeg mest nyder at nørde løs med. Uheldigvis er det også en genre, der producerer mere skidt end godt. Og det gælder også de mere kompetente værker, der til dels drukner i unødvendige BØH-effekter (jump scares) og klichéer, der bliver brugt på alle de velkendte måder, hvilket for mig gør disse film forudselige og noget kedelige.\nPå visse områder, så har ’Oculus’ også nogle af disse irriterende elementer, men den har så sandelig langt flere positive end negative ting, som man kan hive frem. I filmen møder vi et søskende par, der som børn mistede deres forældre, men ikke pga. et biluheld og andre velkendte tragiske måder. Nej, det var et spejl! Et spejl som bærer på en mørk historie, og som åbenbart bringer døden med sig til dem som ejer det. Som voksne forsøger søskende parret nu at konfrontere deres voldsomme barndomsminde, og ikke mindst spejlet… men, det er noget de kommer til at fortryde inderligt!\nVi har set film med hjemsøgte huse, lejetøj, videobånd og nu spejle. ’Oculus’ kunne have kørt på klichéerne, men instruktøren, Mike Flanagan, er en som gerne vil have sine gys med mere substans, og HURRA for det. Filmen er ganske intelligent skrevet, atmosfæren er til tider virkelig hårrejsende, med scener som kan give mareridt for nogle. Skuespillet er til et rent 12 tal, med Karen Gillan i hovedrollen, som vi bedst kender som karakteren Nebula i Marvels, ’ Guardians of the Galaxy’ filmunivers.\nJeg kan mere end varmt anbefale at du bruge dine spareskillinger på denne film, især hvis du elsker gys/horror.\nBillede copyright: Relativity Media / Blumhouse Productions\nblumhouse productionsen kort anbefalinggyserfilm\n‘Fantasy Island’ trailer\nTrailer til gyserfilmen ‘Ready Or Not’\nTrailer til The Lodge\n11. juli 2018 kl. 10:31\nNu ej glemme Flanagans debutspillefilm “Absentia”, som er mindst lige så god eller måske bedre.


Baglommen - flyt jorden fra hovedet ned under fødderne: Af hjertet tak...\n... som vor dronning ville sige.\nJeg har lyst til at fortælle både venner fra "den virkelige verden", som læser med her, og så selvfølgelig jer i Blogland, hvor fantastiske I har været i den sidste uges tid eller to, hvor livet har været lidt svært for mig, og en tung beslutning skulle træffes, samtidig med at det forventedes, at en dagligdag sku' gå videre imens.\nAlle de mails, alle de hilsner og sms'er, alle de telefonopkald og lange msn-samtaler...\nJamen, jeg er overvældet! Al den respekt, varme, hjælpsomhed, støtte og forståelse, I har udvist. Det bør kunne gøre enhver helt blød indvendig. Jeg er i hvert fald meget rørt og taknemmelig. I ved selv, hvem I er.\nJeg plejer helt i tråd med sandheden at sige, at "uden mine venner var jeg intet", og det er bestemt ikke blevet mindre sandt.\nNedfældet af Lommen kl 03:03\nTak for morgensmilet :-)\n20 februar, 2007 10:21\nJamen, selv tak da! Du sku' bare ha' set mig i morges - SÅ havde du ikke smilet. :-S Af en eller anden grund fik jeg ikke sovet SÅ meget, før vækkeuret ringede i dag, så jeg var ikke skide oplagt... ;-)\n20 februar, 2007 18:11\nSamliv og Staden\nNår underbevidstheden taler med\nHelt sikkert intet...\nHårdt, men rigtigt\nIkke må og bør. Men drømmer og vil.


3 grunde: Derfor er stilhed godt for din hjerne | Illvid.dk\n3 grunde: Derfor er stilhed godt for din hjerne\nVerden er fyldt med larmende elementer, der konstant kræver opmærksomhed fra vores hjerne. Men der er flere gode grunde til at sætte omgivelserne på mute-funktion og trække sig tilbage i stilheden en gang imellem.\n28. juli 2016 af Nanna Vium\nBilstøj, musik og bimlende smartphones.\nFor de fleste af os er hverdagen spækket med støjende elementer, der konstant indtager vores øregange og kræver opmærksomhed, uden at vi måske opdager det.\nMen der er god grund til at sætte omgivelserne på mute, slukke høretelefonerne og byde stilheden pænt velkommen. Flere undersøgelser antyder nemlig, at stilhed er langt vigtigere for vores hjerne, end vi måske går og tror.\nVi giver dig en hurtig oversigt over nogle af de gavnlige effekter, der er ved at trække lydstikket.\n1. Stilhed udvikler nye hjerneceller\nI en undersøgelse fra 2013 gjorde en gruppe forskere, fra blandt andet Duke University i USA, en overraskende opdagelse, da de undersøgte, hvordan stilhed og støj påvirker hjernen hos voksne mus.\nForskerne opdagede, at bare to timers stilhed om dagen sparker gang i udviklingen af nye celler i hjernens hippocampus – en nøgleregion, når det kommer til vores hukommelse, følelser og indlæring.\n2. Stilhed mindsker stress og spændinger\nUndersøgelser har vist, at selv relativt lave støjniveauer kan påvirke vores hjerne og medføre et forhøjet niveau af stress-hormoner, dårligere indlæringsevne, forhøjet blodtryk og endda hjerteanfald.\nStilhed derimod ser ud til at have den komplet modsatte effekt.\nI en undersøgelse fra 2006 opdagede en række forskere, at blot to minutters stilhed er mere afslappende og spændingsfrigivende end et stykke afspændingsmusik. Det fandt forskerne blandt andet frem til ved at måle forandringer i blodtrykket og blodcirkulationen i hjernen.\n3. Stilhed får hjernen på arbejde\nStudier har vist, at hjernen går i en helt særlig tilstand, når vi får lov at lade tankerne vandre af sted for os selv uden udefrakommende lyde og stimuli.\nPå engelsk kalder forskere tilstanden for 'default mode network' , og tilstanden sætter efter sigende gang i særlige regioner i hjernen, som blandt andet gør os mere kreative og gør det nemmere at bearbejde vores oplevelser og skabe mening.


En snak med Radisson Hotels om den nuværende situation - InsideFlyer DK\nI denne uges Monday Morning Update taler vi med Claus Vestergaard fra Radisson Hotels, der er Global Account Director for Meetings & Events. Han giver deres syn på det sidste år og hvordan den nuværende situation er. Han kommer også ind på grunden til at Radisson Reward programmet pludselig blev delt i to.\nAllan Hoffery og Claus Vestergaard har i denne episode af vores Travel + Loyalty podcast en god snak om situationen i hotelbranchen – set ud fra et Radisson Hotels synspunkt.\nDer bliver i løbet af episoden talt om genåbning af hoteller, helt nye hoteller, Radisson Reward programmet og meget mere.\nLyt til vores snak her i dit favorit podcast app:\nTags Podcast, Radisson Hotels, Travel + Loyalty


Case - Indretningen af HjulmandKaptain | Mogens Daarbak A/S\nIndretningen af HjulmandKaptain\nAdvokatfirmaets nye kontor fremstår lyst og nutidigt med en blanding af moderne kunst, klassisk design og kommende møbelikoner. Placeringen på Østre Havn i Aalborg er tydelig i indretningens autentiske detaljer.\nI lokaler på 4. og 5. sal i en bygning langs havnen i Aalborg finder man advokatfirmaet HjulmandKaptain. Friis & Moltke er arkitekterne bag den lyse og moderne indretning i gode kvalitetsmaterialer med en kombination af moderne kunst, klassisk design og møbelikoner. Ventearealer og møderum er alle indrettet i en uformel og behagelig stemning.\nI receptionen skal man tænke branding og førstehåndsindtryk. De rigtige møbler påvirker hele opfattelsen af virksomheden. Hos advokatfirmaet HjulmandKaptain står bl.a. den klassiske Svanen stol, designet af Arne Jacobsen, og understøtter den kvalitet, professionalisme og grundighed, som virksomheden er kendt for.\n“Alle møderum er indrettet forskelligt for at give det enkelte rum personlighed, men stadig bevare helheden i indretningen.”\nArkitekt, Friis & Moltke\nDe nedtonede farvenuancer på møblerne komplementerer de flotte trælameller. Formen på mødebordet har stor betydning for stemningen i lokalet: Et rundt mødebord skaber en uformel og intim atmosfære, perfekt til samarbejde. Et rektangulært bord opdeler og skaber større afstand, perfekt til forhandlinger.\nHos HjulmandKaptain er konceptet stærkt forbundet med placeringen, som er tydelig, hver gang du kigger ud af vinduet og ser Limfjorden. Bordet er lavet af genanvendt træ fra bolværk, som autentisk fortæller en historie om bæredygtighed og godt håndværk. To vigtige værdier.\nAtriet med den brede siddetrappe i kernen af kontoret giver et fantastisk lysindfald og en tæt forbindelse mellem de to etager: Mødecenteret på femte sal og kontoretagen på fjerde sal. Trappekernen er beklædt med lyse trælameller i varme toner, hvilket giver en flot kontrast til de lyse lokaler og transparente glasflader. Lamellerne bidrager desuden til en god akustik i det store rum, da der er indbygget akustikregulering på bagsiden.


Klasseværelser, hvor teknologien understøtter pædagogikken | Dustin.dk\nKlasseværelser, hvor teknologien understøtter pædagogikken\nALC-lokaler, Active Learning Classrooms, bygger på pædagogisk forskning, som viser, at viden ikke er noget, der overføres, men noget, der udvikles i samspil med omgivelserne. Gode resultater kræver fleksible lokaler og engagerede lærere. Vi har dykket dybere ned i både pædagogikken og teknologien og talt med to pædagoger om, hvorfor de mener, at ALC-lokaler er fremtiden.\nLouise Bjur er undervisende bibliotekar inden for emneområdet biomedicin på Göteborgs Universitet. Da hun begyndte på universitetet i 2015, var processen med at arbejde mere aktivt med de studerende allerede i gang. Louise blev straks interesseret, og i dag arbejder hun næsten udelukkende med aktiv læring i ALC-lokaler.\n– Initiativet opstod, fordi vi kunne mærke, at tre timer lange forelæsninger ikke fungerede så godt. De studerende mistede opmærksomheden efter et stykke tid, fortæller hun.\nDe søgte midler til at udstyre ALC-lokaler, men fik i første omgang afslag. Alligevel besluttede de sig for at teste den pædagogiske metode. Hvordan kunne de engagere de studerende og arbejde mere aktivt?\n– Alle lektioner skulle planlægges på ny. Tidligere tog vi udgangspunkt i, hvad vi skal nå at gennemgå i en lektion. Nu spurgte vi os selv: Hvad skal de studerende have af viden, når de forlader lokalet? Derefter fordelte vi kursusmålene på lektionerne, fortæller Louise.\nEvalueringen viste, at undervisningsformen var meget populær, og de studerende oplevede, at denne arbejdsmåde hjalp dem med at nå kursusmålene. Året efter fik teamet ressourcer til at indrette ALC-lokaler med de rigtige møbler og den rigtige teknologi. De indkøbte runde borde, stole med hjul, whiteboard-tavler, skærme og bærbare computere med tilhørende opladningsskabe.\n- Konklusionen er, at de fleste kan arbejde på denne måde, bare man sætter tid af til planlægning og evaluering. Og da vi fik teknologien på plads, følte vi, at den virkelig hjalp pædagogikken og gjorde læringsprocessen synlig, siger Louise.\nDiskussion og delagtighed – hav modet til at dele med gruppen\nHvordan kan en lektion i et ALC-lokale så se ud? I lokalet er der runde borde til grupper med cirka seks personer. Læreren står i midten og indleder lektionen med en kort præsentation for derefter at give grupperne en række problemstillinger og opgaver at løse.\n– Præsentationen skal være kort, så eleverne hurtigt kommer i gang med at arbejde, pointerer Louise.\nHver gruppe har adgang til en skærm på væggen ved siden af, en whiteboard-tavle samt en bærbar computer, hvor de kan søge efter information. Nogle gange arbejder de også fysisk med forskellige materialer.\n– Det er op til hver gruppe at vælge, om de vil lave notater på whiteboard-tavlen eller på computeren. De fleste gør begge dele. Nogle gange er det nemmere at tage pennen og skrive forskellige tanker op, fortæller Louise.\nGruppen diskuterer og prøver sig frem for at finde forskellige løsninger. Et vigtigt element i den aktive læring er, at man synliggør processen, og hvordan man som gruppe er nået frem til en løsning.\n- Som lærer skal jeg observere de forskellige gruppers processer og kan støtte, hvor der er behov for det, eller hjælpe dem med at udvikle et ræsonnement. Hele klassen kan drage fordel af, at der har været et vist element af gruppevejledning, som derefter kan overføres til hele klassen, siger hun.\nAktiv læring har grundlag i pædagogisk forskning, som viser, at viden ikke er noget, der overføres, men noget, der udvikles i samspil med omgivelserne. Undervisningen stræber efter at engagere de studerende i læringsprocessen mere direkte end ved andre metoder. Det gøres ved at lade dem diskutere og løse opgaver sammen i grupper.\nHvad kendetegner et ALC-lokale?\nDer er ikke noget præcist svar på, hvordan ALC-lokaler (Active Learning Classrooms) skal udformes, men der er nogle fælles elementer. De er møbleret med runde borde til samarbejde og har fælles skriveflader i form af whiteboards. Ofte anvendes der tekniske præsentationsmuligheder som f.eks. en eller flere skærme og adgang til en bærbar computer ved hvert bord.\nLæreren befinder sig normalt i midten af lokalet. De studerende arbejder aktivt i grupper omkring runde borde, og læreren fungerer som procesleder og bevæger sig mellem grupperne for at følge arbejdet og være til rådighed. Andet teknisk udstyr kan være teleslynger for personer med nedsat hørelse. I større ALC-lokaler kan man også have mikrofoner på bordene og støjdæmpning over bordene.\nHvor mange kan man være i et ALC-lokale?\nDet afhænger helt af forudsætningerne. Normalt kan der være fra 20 personer og opefter i et ALC-lokale. Det største ALC-lokale på University of Minnesota har plads til 171 deltagere.\nI slutningen af hver øvelse fremlægger hver gruppe, hvad de er kommet frem til. Én person fra gruppen fremlægger med trygheden ved, at samtalen allerede er foregået i den lille gruppe. Under den fælles fremlæggelse arbejder Louise aktivt som en slags moderator. Hvad mener den grønne gruppe om det?\n- Man kan også rotere grupper eller lade dem arbejde i tværgrupper. Nogle gange kan grupperne rotere til en anden gruppes tavle og give feedback på deres arbejde.\nNår læreren eller en gruppe fremlægger, kan deres digitale indhold vises på samtlige skærme i lokalet. Resultatet er, at hver gruppe ser på sin egen skærm i stedet for på den, der fremlægger.\n- Retning og fokus ændres i et ALC-lokale. Fokus ligger ikke på at lytte passivt, men på at deltage. Retningen for elevernes egen læring vendes også indad mod det, de selv har brug for at lære, reflekterer Louise.\nFra forelæser til vejleder\nSamtidig ændres lærerens rolle fra forelæser til aktiv vejleder. Ifølge Louise er det vigtigt at prøve at fornemme, hvor eleverne er i deres læring, så man kan hjælpe dem fremad på den bedste måde.\n– Jeg skal være nærværende og lydhør. Nogle gange dukker der spørgsmål op, hvor jeg har brug for hjælp fra en kollega, og nogle gange må jeg springe en øvelse over for at bruge mere tid på en anden. Samtidig er det en virkelig sjov måde at arbejde på. Har vi fortrudt ændringerne? Nej, det synes ingen af os, der arbejder med ALC. Det ville være svært at vende tilbage til et traditionelt lokale nu, konstaterer Louise.\nALC i folkeskolen\nLouise har tidligere arbejdet som lærer i folkeskolen i ti år. Også der mener hun, at aktiv læring er et godt supplement til den traditionelle undervisning.\n– Alle emner, hvor man ser på sammenhænge, ligheder og forskelle fungerer rigtig godt med aktiv læring, mener hun og forklarer, at ALC-lokalernes udformning er demokratisk – ligesom det pædagogiske grundlag:\n– Alle eleverne får samme mulighed for at blive set, og de sædvanlige hierarkier forsvinder, når ingen længere sidder bagest eller forrest i klasselokalet. Det er meget spændende og en stor fordel ved ALC-lokalernes udformning.\n– Nogle elever synes, at det er besværligt at arbejde på denne måde. Selve lokalet lægger op til, at de forventes at være aktive og sociale. Derfor prøver jeg at være supertydelig med, hvad der skal ske i løbet af lektionen, fortæller Louise.\nDe sædvanlige hierarkier i klasseværelset forsvinder.\nLouise Bjur, undervisende bibliotekar inden for emneområdet biomedicin på Göteborgs Universitet.\nMan bør lave fleksible ALC-lokaler, som kan bruges til forskellige typer af undervisning\nDet mener IKT-pædagogen Mats Brenner, der har lavet ALC-lokaler, som også fungerer til fjernundervisning. Det har vist sig at være et succesfuldt koncept under coronapandemien.\nMats Brenner sidder i styregruppen for netværket Rum til læring og er IKT-pædagog på Ersta Sköndal Bräcke-højskolen. På højskolen arbejder han blandt andet med at få lærere og studerende til at bruge digitale værktøjer og platforme i højere grad og på en pædagogisk måde.\n– Jeg plejer at tale om situation før funktion. Teknologien skal støtte det, man vil foretage sig i et lokale, eller den undervisning, man udøver, siger han.\nVidendeling bliver tilgængelig\nMats Brenner var i fuld gang med at indrette helt nye ALC-lokaler i Ersta i Stockholm, da coronaen førte til en total nedlukning sidste forår. På Ersta Sköndals sygeplejerskeprogram arbejder de studerende med programbaseret læring. Det betyder, at de allerede er opdelt i grupper på 6-10 studerende. Det gjorde overgangen til ALC-lokaler meget naturlig. Mats har tidligere arbejdet med HyFlex-læring, det vil sige undervisning, der kan foregå både på campus og på fjernbasis, og han har udstyret ALC-lokalerne med det i tankerne. Han taler varmt om fleksible, ”flippede” klasseværelser og at tænke sig om, inden man køber teknologi.\n– Hvis man designer undervisningssituationen rigtigt fra starten og tænker ud fra et helhedsperspektiv, sparer man ressourcer på den lange bane. Uden alt for høje omkostninger kan man lave et ALC-lokale, hvor gruppearbejde og undervisning fungerer, selvom det hele ikke er på plads, siger han.\nMed interaktive skærme, webkameraer og headset med mikrofoner ved hvert bord kan de studerende, eller for den sags skyld lærerne, på Ersta Sköndals højskole deltage via Teams eller Zoom. Det hele er webbaseret og nemt at bruge. Forrest står en interaktiv skærm med en Windows-computer, som kan klappes ned til et bord. På den kan de studerende blandt andet tegne, spille interaktive spil eller se på anatomi i 3D. Eller en ekspert udefra kan præsentere en case fra et hospitalsmiljø.\n– Med teknologien på plads kan vi inddrage folk udefra på en naturlig måde. Akkurat som i et undervisningslokale. Det giver ikke mening, at en forsker fra en anden læreanstalt skal bruge en arbejdsdag på at rejse.\nTips til at komme i gang med aktiv læring i ALC\nLav en Google-søgning og se, hvordan man arbejder med aktiv læring på forskellige læreanstalter. Der findes mange gode blogs og netværk. Læs og diskuter artikler og bøger om emnet sammen med kolleger.\nTag på studiebesøg. Mange læreanstalter, f.eks. Louise Bjur og hendes team, tager imod studiebesøg.\nSaml en gruppe lærere, som kan diskutere og prøve at tilrettelægge lektioner sammen. Lav en workshop, og prøv selv at være elev og at springe ind og ud af lærerrollen.\nDesignet til maksimal mobilitet\nMange ALC-lokaler har faste tv-skærme på væggen. Mats derimod har kun investeret i møbler og skærme på hjul. På den måde er rummet ikke låst til en bestemt undervisningsform, men kan bruges både til konferencer og som almindelige klasseværelser.\n– Vi har tænkt i mobilitet. Stole og borde skal have hjul og kunne klappes sammen. De skal kunne flyttes rundt, hvis man f.eks. vil sidde i en rundkreds. Man skal nemt kunne rulle skærmene fra lokale til lokale eller flytte dem væk for at få mere plads, siger Mats og tilføjer, at de også har indkøbt det samme udstyr til alle ALC-lokaler, så lærerne undgår at skulle lære forskellige grænseflader og produkter.\nCoronaen tydeliggør manglerne\nProblemerne med traditionelle undervisningslokaler med faste overheadprojektorer er ifølge Mats, at de kun fremmer en ren formidlingspædagogik. Når klassen derefter skal opdeles i mindre grupper, forsvinder de studerende ud til forskellige dele af bygningen. Med et rigtigt udstyret ALC-lokale mindskes behovet for at udstyre særlige grupperum, og læreren kan nå at hjælpe alle grupper. Større forelæsninger kan med fordel optages eller vises live på en stor skærm i ALC-lokalet. Derefter kan deltagerne arbejde i grupper, stille spørgsmål og diskutere indholdet. Det er et langt bedre oplæg end at have op til hundrede studerende siddende i et auditorium, mener Mats.\n– De fleste undervisningslokaler burde bygges som ALC-lokaler fra starten. Så kan man kombinere de nye digitale muligheder med ALC-pædagogikkens grundtanke. Jeg tror, at en af grundene til, at den teknologiske udvikling ikke går så hurtigt fremad på læreanstalterne, er at man mangler en grundtanke. Det er forbløffende, at vi har satset så mange penge på forelæsningslokaler. Coronaen har vist skrøbeligheden ved den måde at arbejde på, afslutter han.\nFlere undervisningslokaler burde være ALC.\nMats Brenner, IKT-pædagog på Ersta Sköndal Bräcke-højskolen.\nBaepler, P., et.al (2016). A guide to teaching in the active learning classroom : History, research, and practice (First ed.). Sterling, Virginia: Stylus Publishing.\nWiggins, G., & McTighe, J. (2005). Understanding by design (2., exp. ed.). Alexandria, Va.: Association for Supervision and Curriculum Development.


Hvorfor Camping Tamarit Beach Resort?\nCampingparadis for hele familien, lige ved stranden Tamarit\nOh lala! Se lige den dejlige pool og udendørs restaurant med havudsigt!\nSej klatreskov, Tarragona og Port Aventura lige i nærheden!\n1895 km fra Hamburg\nCamping Tamarit Beach Resort ligner et sandt paradis. Dekoreret med velduftende blomster og indrettet med hyggelige cykelstier på kryds og tværs af pladsen. I kan også glæde jer til luksuriøse boliger og duften af frisk havluft! Campingpladsen ligger nemlig lige ud til stranden. Jeres børn får det så sjovt her, mens I slapper af og kommer i den rette feriestemning under palmetræerne.\nHar I lyst at holde ferie ved havet? Så skal I vælge denne campingplads – den ligger lige ud til stranden! På med klipklapperne, snup badehåndklædet, pak tasken og afsted med jer…til Costa Dorada, med en kølig drink i hånden.\nBørnene morer sig på stranden og campingpladsen er et sandt vandparadis. Her er en sjov vandlegeplads, vandrutschebaner til børnene og et afslappende jacuzzi til jer!\nHar al den svømning gjort jer sultne? Feriestedets to restauranter laver lækker mad og byder på en smuk udsigt ved poolen eller havet. Der er også et godt supermarked, hvis I selv skulle få lyst til at fremtrylle lidt kulinariske lækkerier!\nJeres børn har rig mulighed for at lege dagen lang på pladsen – her er to store legepladser med masser af skygge. De vil også more sig i Mini Club, hvor de kan være kreative. Teenagerne får nye venner ved mødestedet.\nHar I lyst til at være fælles hele familien om sjove aktiviteter? Så besøg minigolfbanen eller drag ud på havet på vandcykel eller i kajak.\nAl den friske havluft giver jer lyst til at være aktive. Deltag i spinning, step eller vandgymnastik. Det kan også være I foretrækker en yoga, pilates eller zumbatime på stranden. Bagefter kan I belønne jer selv med en afslappende massage (mod betaling).\nBor I i en af de ekstra luksuriøse glampingboliger? Eller skaber I jeres eget hjem på en standplads omringet af det frodige, tropiske landskab? Alt kan lade sig gøre her!\nOmgivelser omkring Camping Tamarit Beach Resort\nTamarits brede sandstrand ligger blot få skridt fra campingpladsen. Denne dejlige strand har fået tildelt det blå flag hvert år, hvilket jo er garant for en tryg og sikker strand. Der er også mulighed for mange sjove dagsture for hele familien i området.\n"Velholdt campingplads lige ud til stranden. Med luksuriøse mobilhomes, glampingboliger og standpladser. Her er masser at foretage sig for børnene. De kan både besøge klatreskoven, Tarragona og Port Aventura!"\nNogle tips til jeres ferie på Camping Tamarit Beach Resort i Tamarit\nFå den eftertragtede solkulør på den fine sandstrand lige overfor campingpladsen. Eller prøv en af de mere private, dejlige strande, Cala Jovera eller Playa de la Mora med strandbarerne.\nEr I på udkig efter en sjov udflugt for børnene? Det er bare at vælge og vrage. Blandt de mange muligheder skal nævnes den vidunderlige klatreskov i Tamarit, en spændende go-high udfordringspark i Cambrils og den enorme forlystelsespark i Port Aventura, som ligger blot 25 minutters kørsel fra jeres campingplads.\nHar I lyst at svømme med delfiner eller kæmpe tunfisk? Dette er muligt i L’Ametlla de Mar med Tuna Tour. I kan ovenikøbet fodre tunfiskene!\nTarragona er en kystby fuld af romersk historie. Fire seværdigheder, I bør se: Amfiteatret, katedralen, Placa dels Sedassos og Rambla Nova. Udenfor byen er det værd at besøge Pont del Diable broen og Arc de Berà triumfbuen.\nBarcelona, med sin berømte Sagrada Familia og Park Güell, er blot 75 min kørsel fra jeres campingplads.\nDe mest fantastiske udsigter finder I, hvis I tager til Mirage Castle. Kør en time, til Placa de L’Arenal, parkér jeres bil og klatr op til toppen. Den udsigt over Ebro Delta naturreservatet, der åbenbarer sig, når I når til toppen, er hele klatreturen værd! Vel nede igen kan I forkæle jer selv med lækre, lokale tapas og vin!\nHvis I har lyst til at opleve en fantastisk dagstur inde i landet, så er de gamle byer Montblac og Lleid værd at besøge.\nNærmeste lufthavn: Reus (REU) på 21 km\n2. nærmeste lufthavn: Barcelona (BCN) på 76 km


Produkt- & Fortrolighedspolitik – Digi-Consult\nHvorfor kundens privatliv er vigtigt for Digi Consult ltd.\nKundens ret til privatliv er af stor vigtighed for Digi Consult ltd. Digi Consult ltd anerkender, at når en kunde vælger at opgive personlige oplysninger til Digi Consult ltd, skal kunden kunne have tillid til, at vi er i stand til at håndtere beskyttelsen af kundens privatliv på en ansvarlig måde.\nDigi Consult ltd har den opfattelse, at disse oplysninger kun skal bruges til at forbedre de services, vi yder kunden. Digi Consult ltd har formuleret denne fortrolighedspolitik for at fastslå, at vi beskytter kundens personlige oplysninger.\nPersonlige oplysninger indsamlet af Digi Consult ltd.\nNår der gennemføres et køb hos Digi Consult ltd vil Digi Consult ltd indsamle kundens kontaktoplysninger bestående af navn, adresse, e-mailadresse og telefonnummer.\nDigi Consult ltd vil tage passende skridt for at beskytte kundens privatliv. Hver gang kunden opgiver følsomme oplysninger (f.eks. kreditkortnummer for at gennemføre et køb), vil Digi Consult ltd tage alle nødvendige skridt for at beskytte disse, så som kryptering af kundens kreditkortnummer. Digi Consult ltd vil også tage sikkerhedsmæssige forholdsregler for at beskytte kundens gemte personlige oplysninger.\nDigi Consult ltd vil lejlighedsvist videregive kundens navn og adresse til tredje part, når det er påkrævet for at kunne levere særlige ydelser og produkter, der er bestilt af kunden. Digi Consult ltd vil ikke videregive nogen af kundens personlige oplysninger til andre virksomheder eller enkeltpersoner til markedsføringsformål uden kundens tilladelse.\nKunden kan hjælpe Digi Consult ltd til større effektivitet og øget servicekvalitet ved at holde Digi Consult ltd opdateret om enhver ændring af kundens navn, adresse, telefonnummer eller e-mailadresse. Kunden kan ved at logge ind i sit Digi Consult ltd kontrolpanel opdatere personlige detaljer.\nDe personlige oplysninger, Digi Consult ltd indsamler og opbevarer, vil være omfattet af den version af fortrolighedspolitikken, der er gældende på indsamlingstidspunktet. Digi Consult ltd forbeholder sig retten til at ændre fortrolighedspolitikken fra tid til anden og vil annoncere sådanne ændringer i nyhedssektionen på Digi Consult ltd websitet. Kunden bør periodisk evaluere fortrolighedspolitikken for at sikre sig, at den er i overensstemmelse med kundens behov.\nSom en del af forpligtelserne ved at være top level domænenavnsregistrator skal Digi Consult ltd videregive visse informationer til navngivningsmyndigheder om kunder, som registrerer domænenavne hos Digi Consult ltd.\nSom et vilkår ved køb af domænenavn hos Digi Consult ltd indvilliger kunden i videregivelse af dennes personlige data til visse relevante domænenavnsmyndigheder. Kunden er indforstået med, at det er et vilkår ved køb af et domænenavn hos Digi Consult ltd, at kunden indvilliger i overførslen af dennes personlige data til den relevante navngivningsmyndighed, og at navngivningsmyndigheden kan offentliggøre disse personlige data i en offentlig database.\nMed kundedata menes enhver information, kunden har placeret på dennes webhotel hos Digi Consult ltd, f.eks. e-mails, internetsider, fotos og databaseindhold.\nRegistrering af et domæne igennem Digi Consult ltd gør kunden til ejer af domænet. Kunden bevarer alle rettigheder til det indhold, som kunden placerer på dennes Digi Consult ltd webhotel. De skabeloner og billeder, der stilles til rådighed af Digi Consult ltd, forbliver Digi Consult ltd ejendom. Digi Consult ltd gør imidlertid ikke krav på nogen rettigheder til det indhold, som kunden har placeret på kontoen. Kontoindehaveren er til gengæld juridisk ansvarlig for indholdet placeret på kontoen.\nDigi Consult ltd tager ikke stilling til indholdet af en kundes webhotelkonto og foretager heller ikke nogen juridisk evaluering heraf. Ved åbenlyst ulovligt indhold f.eks. børneporno, forsøg på phishing e.l. vil Digi Consult ltd imidlertid handle som et ansvarligt firma ved at informere de relevante myndigheder. I alle andre tilfælde vil Digi Consult ltd handle, såfremt en EU- eller US-domstol eller anden relevant myndighed pålægger Digi Consult ltd at gøre det.\nKundens ansvar for kontoen hos Digi Consult ltd.\nDigi Consult ltd vedkender sig det særlige ansvar, der hører med til at hoste personlige data på kunders webhotelkonti. Vi ønsker at vores kunder har fuld tillid til Digi Consult ltd, som et trygt og sikkert sted at opbevare data. Derfor er Digi Consult ltd datacentret designet til at leve op til de højeste standarder for sikkerhed.\nDen daglige backup sikrer vores kunders webhoteller imod tab af data. Der tages backup af alle webhoteller uanset type. Backup er en sikring imod datatab som følge af fejl indenfor Digi Consult ltd’s kontrol. Det betyder at vi, medmindre årsagen til datatabet ligger udenfor vores kontrol, vil kunne genskabe alt indhold efter et evt. nedbrud. Ved genskabelse fra en backup, gendannes hele serveren og dermed alle webhoteller på serveren, til den tilstand de havde før nedbruddet.\nFornyelse af domænenavnsregistrering\nDigi Consult ltd fornyer registringen af et generisk topdomæne (gTLD), inden det udløber, forudsat at domænets registrant overholder Digi Consult ltd’s betalingsvilkår.\nInden udløbet af et gTLD sender Digi Consult ltd to varslinger til domænets registrant med vejledning til at forny domænenavnet. Den første varsling sendes via e-mail cirka en måned før udløb, den anden varsling via e-mail cirka en uge før udløb.\nHvis en domæneregistrering ikke bliver fornyet af registranten, vil Digi Consult ltd inden for fem dage efter udløb sende yderligere en varsling om udløb til domænets registrant med vejledning til at genoprette domænenavnet.\nDigi Consult ltd sender meddelelsen om udløb via e-mail til domænets registrant på det sprog, registreringsaftalen er indgået på. Alle relevante oplysninger om udløbsdato, domænefornyelse og den anbefalede handling er tydeligt tilgængelige ved åbning af e-mailen.\nDigi Consult ltd tilbyder en redemption-periode på 30 dage efter udløbet af et gTLD. I redemption-perioden er DNS deaktiveret for domænet, og domænet kan ikke flyttes. Digi Consult ltd kan genoprette domænet på anmodning fra domænets registrant i redemption-perioden. Prisen for genoprettelse af domæne fremgår af Digi Consult ltd’s prisliste.\nDenne politik for udløb af domæner beskriver Digi Consult ltd’s procedure for genoprettelse af udløbne gTLD (ERRP), som krævet af ICANN. Bemærk, at Digi Consult ltd’s politik for udløb af domæner kun gælder for generiske topleveldomæner. Andre TLD’er kan være omfattet af forskellige politikker for domæneudløb.


Panthella Opal MINI Bord - Louis Poulsen - Juhls Bolighus\nPanthella Opal MINI med skærm i hvid opal akryl designet af Verner Panton.\nPanthella Opal MINI Bord - Louis Poulsen antal\nPanthella Opal MINI endnu et skud på stammen i Panthella serien. Panthella fås som både Panthella Bord- og Gulvlampe. Panthella Opal Mini er produceret af Louis Poulsen\nMateriale: Skærm: Vakuumformet opalt Akryl eller dybtrukket stål. Fod: Aluminium.\nDimension: Dybde 250 mm, højde 335 mm.\nI Webshoppen på juhlsbolighus.dk har vi et udvalg af lamper. Men kom ind i Juhls Bolighus og se vores udvalg af stole fra Louis Poulsen. Vi viser i udstillingen det ypperste inden for dansk lampe- og møbelkunst samt kvalitets møbelhåndværk. I vores vores forskellige afdelinger har vi et meget større udvalg og vores personale er uddannet til at hjælpe med at finde det rette til netop dine behov.\nSkærm: Vakuumformet opalt Akryl\nAfbryder: På ledning med tre individuelle lysstyrker


Udgivet den 22. september 2020 af MOX\nJeg har længe gerne ville prøve Sigma 135mm, F/1.8, men desværre kom coronaen i vejen da jeg havde chancen for at låne den.\nNu er der som bekendt lukket en anelse op igen, så nu lykkedes det at få lov at låne den i en lille uges tid, og hvilken uge\nJeg har altid været stor fan af Sigmas ART serie, og lad mig sige den på den måde, at jeg er ikke blevet en mindre fan den sidste uges tid.\nLæs resten af: "Sigma 135mm ART - Hands on"\nUdgivet den 4. september 2019 af MOX\nJeg havde i sidste weekend lejlighed til, at lege lidt med Sigma 105mm blænde 1.4 - også kendt som "bokeh master".\nJeg fik af vide torsdag aften, at jeg kunne låne det fredag, lørdag og søndag, og heldigvis havde jeg allerede en aftale med nogle andre om, at vi skulle forbi kalkgraven i Faxe og skyde lidt billeder om fredagen, så det var jo helt perfekt\nLæs resten af: "Sigma 105 mm - Hands on"\nUdgivet den 9. november 2018 af MOX\nJeg har fået lov til at låne Canons nye spejlløse EOS R i et par dage, så her kommer et lille review af mit førstehåndsintryk. Jeg er taknemmelig for at jeg endnu engang har givet mig muligheden for at teste noget grej, og jeg håber selvfølgelig at jeg får lov at teste mere i fremtiden - selvom dette review af EOS R nok ikke giver ret mange stjerner til Canon - beklager.\nLæs resten af: "Canon EOS R - Hands on"\nLæs resten af: "Canon 5D mk. IV - Hands on"\nLæs resten af: "Godox AD600 - en suveræn og kraftig batteriflash"


Få hjælp til rekruttering og ansættelse med et dansk rekrutteringsbureau - syneo.dk\nPosted on 14. august 2018 14. august 2018 By Astrid Pedersen\nEn virksomhed i vækst har behov for de helt rigtige medarbejdere. Det er så vigtigt, at især de nyoprettede stillinger bliver besat af dygtige og engagerede personer, som med deres viden, erfaring og ekspertise kan være med til at løfte virksomheden trygt igennem vækstfasen, og sørge for, at der kommer vind i sejlene, når der skal erobres markedsandele i fremtiden. Og disse dygtige medarbejdere får du ikke ind i din virksomhed med en forfejlet rekrutterings- og ansættelses strategi.\nHvordan lægger jeg en holdbar rekrutteringsstrategi?\nNår du står for at skulle ansætte nye medarbejdere i din virksomhed, er det vigtigt, at du har 1005 styr på, hvad det er, der er behov for. Dine nye medarbejdere skal kunne indtræde i en stilling, hvor arbejdsopgaverne er fastlagt og tilrettelagt i forhold til virksomhedens øvrige medarbejdere og deres opgaver, så samarbejdet kan foregå gnidningsløst, og gå op i en højere enhed. Dette betyder, at du skal skabe klarhed over den nye stillings konkrete indhold, inden du søger efter medarbejdere. Ellers løber du en risiko for at komme til at ansætte de forkerte – og så kan du begynde forfra.\nFor at undgå denne situation, bør du gøre dit forarbejde grundigt – eventuelt i samarbejde med et professionelt rekrutteringsbureau, som kan hjælpe dig med at identificere virksomhedens behov, og udfærdige stillingsbeskrivelsen her ud fra. Når først stilingens arbejdsområder og opgaver er konkretiseret i et stillingsopslag, vil det være nemmere at appellere til – og tiltrække – de helt rigtige ansøgere, hvilket igen gør udvælgelsesprocessen mere strømlinet.\nLad dit rekrutteringsbureau varetage de praktiske opgaver i forbindelse med rekruttering\nNår først ansøgningerne begynder at tikke ind i din mailbox, kan det virke som en uoverstigelig opgave at skulle læse samtlige ansøgninger og CV’er igennem for dernæst at sortere dem og sende afslag ud. Men også her kan dit rekrutteringsbureau hjælpe – læs mere på dedikation.dk\nGodt at vide når du skal købe en bolig\nHvorfor betale et malerfirma for at male boligen indvendig?\nMad til barnedåb – sådan finder du den\nLad dit malerfirma i Slangerup give en hånd med renoveringen\nBestil blomster fra online blomsterbutik


Tilbage Sådan vurderer vi din ejerbolig\nEjendomsværdien er den samlede værdi af grunden, bygningerne og andet sædvanligt tilbehør til ejendommen, dog ikke inventar. I de nye vurderinger, der udsendes fra en anden halvdel af 2020 og frem, fastsætter vi ejendomsværdien for enfamiliehuse i fire trin.\nTrin 1: Vi fastsætter kvadratmeterprisen for området.\nNår vi vurderer enfamiliehuse, fastsætter vi først kvadratmeterprisen for området. Her ser vi på registrerede salg i dit område inden for de seneste seks år. På den måde tager vi udgangspunkt i en sammenligning med op til 15 andre ejendomme i området.\nVi justerer den kvadratmeterpris, vi fandt i første trin, for at tage højde for forskellene mellem din ejendom og referenceejendommene. Vi ser altså på, om en forskel giver en større eller mindre værdi i forhold til referenceejendommene.\nVi beregner værdien af din ejendom ved at gange kvadratmeterprisen med ejendommens vægtede areal. Det vægtede areal er et udtryk for, hvordan forskellige typer areal, fx boligareal eller loftsareal, påvirker ejendommens samlede værdi forskelligt.\nTrin 4: Vi fastsætter din endelige ejendomsværdi.\nI sidste trin ser vi på, om der er særlige forhold ved din ejendom, der ikke er taget højde for i de andre trin, men som påvirker værdien af ejendommen væsentligt, og som kan give grundlag for tillæg eller nedslag i ejendomsværdien.


Det´ hyggeligt: Sy fra lageret, del 5\nDette sæt var en af dåbsgaverne til Zean.\nDet er også syet af stof der bare lå på hylderne og ventede på at jeg skulle sætte saksen i det.\nJersey´en med arbejdsbilerne købte jeg engang i foråret med planen om at Fætter Samuel skulle have en bluse af det, Det kan stadig nås, nu er der bare kun nok til for og bagstykke. Men med et par ærmer i andet stof kan den jo nemt blive fin. Og mon ikke jeg kan finde noget stof på hylderne der passer til...!?\nJeg har prøvet at lave stolpelukning i halsen. Det er første gang i mange år jeg laver dette. Jeg synes jeg slap nogenlunde fra det, men lidt øvelse hjælper jo altid på finishen.\nBukserne er sort/hvid mælkedrengestrib. Jeg husker faktisk ikke hvornår jeg har købt det stof. Måske til mine egne drenge da de var små, måske senere...?\nDet er en lækker, blød og ikke alt for tyk kvalitet med lidt stræk i.\nBåde bluse og bukser har fået neongule stikninger og bukselommerne er kantet med neongul skråband. Farverne kommer ikke helt så skarpt frem på billederne, men tænker at vi alle ved hvordan en neongul ser ud :)\nDet eneste jeg ikke havde på lageret til dette sæt var de neongule knapper, dem måtte jeg lige en tur i Stof2000 efter.\nIndsendt af Linette Bengtvig kl. 15.01\nEtiketter: Blogleg, Bluse, Bukser, Dåbsgave, syet, Zean


Castel Les Criques de Porteils - Vurdering\nEuropaFrankrigLanguedoc-RoussillonPerpignan / Céret\n3,96 (26 Vurderinger)\nOvervejende indtryk 3,96 3,96 af 5 stjerner (26 Vurderinger)\nOmråde 4,46 4,46 af 5 stjerner\nRo 3,64 3,64\nSanitære anlæg 4,04 4,04\nFritidsmuligheder 3,80 3,80\nStandplads og infrastruktur 3,88 3,88\nVærdi for pengene 3,40 3,40\nForplejning 3,55 3,55\nVenlighed 3,95 3,95\nRenlighed sanitet 4,11 4,11\nRenlighed generelt 4,26 4,26\nFamilie med børn under 12 år 3,69 3,69\nFamilie med børn under 18 år 3,71 3,71\nSeniorer 4,18 4,18\nUngdomsgrupper 2,25 2,25\nGæster med telt 3,80 3,80\nGæster med hund 3,33 3,33\nKaj Meget erfaren: 3,1 Medlem siden 21-08-2009\n4,00 Ophold: april 2014\nFin havudsigt, gode vandrestier.\nVi besøgte pladsen i Påskeferien og da var der ikke overfyldt, og vi var heldige at få en plads øverst, med delvis udsigt over vandet. Ikke alle pladser har udsigt og ikke alle pladser er lige store. Området er ret kuperet og nogle pladser kan være vanskeligt tilgængelig. Vi mødte kun venlighed fra personalet og blev anvist et lille udbud af ledige pladser da vi ankom. Der er restaurant på pladsen samt butik med diverse fornødenheder og badeting. De mindre byer langs kysten ligger forholdsvis tæt på og kan nåes ad vandrestier på klipperne langs vandet. Fra pladsen fører trapper ned til et par små badebugter. De sanitære anlæg er ganske gode og holdes rene. Alt i alt havde vi nogle dejlige dage her, med sommervejr i April .\nSidste opdatering: 05-04-2019


brystsår - Tøj\nHerpes lokaliseret på brystet: hvordan det ser ud og måder at behandle det på\nIfølge lægerne er næsten alle mennesker, som beboer planeten inficeret med herpes. Halvdelen af de smittede stod aldrig over for manifestationen af denne sygdom, fordi viruset er i deres inaktive fase. Forværring af herpes er karakteriseret ved udseende af meget ubehagelige symptomer på huden, herpetiske udbrud ser ud i hele kroppen.\nOfte påvirker viruset brystets område, og det sker normalt hos kvinder og ældre.\nHerpes er en virus, der kan "trænge ind" i menneskelige celler, der påvirker deres genetiske struktur. Efter at være kommet ind i kroppen forbliver den for evigt for trigeminusnervceller. I inaktiv tilstand findes herpes sædvanligvis i det perifere nervesystem. Han kan i lang tid ikke give sig til at vide om sig selv, men situationen vil ændre sig, når en persons immunitet svækkes.\nVirusen kan aktivere sine aktiviteter, når:\nbrugen af en stor del af alkohol af en person\nSymptomet på herpes er udseendet af udslæt på kroppen, som er små bobler. De påvirker slimhinderne i mund og næse, overflade af læber, kønsorganer, andre dele af kroppen.\nPå brystet opstår herpes efter en person har lidt varicella med en stamme af HSV (herpes simplex virus). Virussen forlader ikke længere menneskekroppen og begynder at manifestere sig i de tilfælde, hvor immunforsvaret fejler. Forskellen fra vandkopper er, at vandkopper kun påvirkes én gang i livet, og herpes kan forekomme gentagne gange.\nHos kvinder er indtræden af herpes på brystkirtler oftest efter fødslen. I løbet af denne periode er kroppen svækket nok, dens beskyttende funktioner fungerer ikke godt. Den største fare er udslæt på brystvorterne, for i dette tilfælde er der risiko for infektion hos barnet.\nHarbinger af herpes udslæt er sædvanligvis kløe og frustration af tarmen. Denne lidelse har følgende symptomer:\nI brystområdet er der brændende og kløe, tyngde, ubehag.\nBrystkirtlerne får et hævet udseende.\nPå brystet dannede udslæt i form af vesikler.\nDer er svaghed, træthed, hovedpine.\nHvad et udslæt på brystet ligner\nI første fase ser brystet opsvulmet og smertefuldt ud, der er bobler inde i hvilket der er en klar væske. Hvis udslæt er placeret nær brystvorterne eller direkte på dem, så er der stærke smertefulde fornemmelser. Efter et stykke tid blærer vesiklerne og bliver dannet på deres sted udhulet af en skorpe, hvorefter spor kan forblive på brystet.\nMed herpes zoster er udslætet dannet under brystet. Denne patologi forårsager svær smerte, intensivere om natten, da det ikke kun er huden, men også nerven, der påvirkes. Eruptions kan være single eller form grupper. Den mest farlige form for sådanne herpes er en art, der er karakteriseret ved et udslæt på størrelse med en linser, der indeholder pus. Denne tilstand ledsages af en høj temperatur. Når disse vesikler brister, formes brune sår på kroppen i deres sted. Efter deres helbredelse forbliver ar på huden.\nHerpes på brystvorterne opstår normalt, hvis infektionen har trængt igennem de mikroskader, der opstod som følge af amning. På brystvorterne dannes vesikler, som er meget smertefulde, når de røres. Hvis du ikke straks begynder behandling, kan brystvorten herpes sprede infektionen til hele brystet. I dette tilfælde udvikler en kronisk sygdom, som ikke er let at helbrede.\nI fotogalleriet kan du undersøge herpes på brystet i detaljer:\nTerapi mod brystherpes afhænger af den type virus, der fremkalder sygdommen, såvel som sygdomsstadiet. Når de første tegn på en sygdom opstår, skal du søge hjælp fra en hudlæge. Specialisten vil foretage en undersøgelse, tildele laboratorietest. Det kan være:\nEt diagnostisk smør under et mikroskop.\nSom behandling ordineres normalt medicin med antiviral virkning og midler til at styrke immuniteten.\nFor at øge immuniteten skal du give kroppen et tilstrækkeligt indhold af vitaminerne A, B, C, E. Det er bedst at medtage næringsstoffer, der er rigtige på disse stoffer. For eksempel findes vitamin A i grønne, fisk, rød-orange frugt og grøntsager. En stor del af vitamin C er i citrus og dogrose. E-vitamin er i nødder (mandler, jordnødder, hasselnødder, pistacienødder), spinat, laks, svesker, poretter (især i byg og havre). Forøg niveauet af vitamin B produkter som:\nTraditionel medicin har i sit arsenal en række værktøjer, der letter til at overføre denne sygdom:\nDu kan bruge kamferolie: de smører hvert udslæt flere gange i løbet af dagen.\nHvis boblen endnu ikke er kommet frem, men der allerede er brændende fornemmelse på brystet, anbefales det at anvende is indpakket i gasbind.\nFor at fjerne ømhed og brændende fornemmelse, brug tinktur af propolis og citronmelisse: bomuldsuld fugtes med en væske og forsigtigt gnider det berørte område.\nDecoctions af kamille, calendula og eucalyptus vil hjælpe med at helbrede sår hurtigere.\nFremskyndelse af genopretningen vil hjælpe hvidløg: Den er let jordet, presset juice og påført sår.\nAlle disse midler afbryder ikke behandlingen, som lægen har ordineret, men supplerer kun den, hvilket bidrager til hurtigere eliminering af herpes symptomer.\nMange lider af herpes. Denne sygdom kan påvirke enhver del af kroppen, herunder brystet. Det er vigtigt at starte behandlingen i tide for at forhindre overgangen af sygdommen til et mere alvorligt stadium eller udseendet af kosmetiske huddefekter i form af ar eller sår. Udviklingen af herpes sygdom er lettere at forebygge, så du skal passe på din egen immunitet, tage vitaminer og temperere kroppen.\nBehandling af neglesvamp forsømt form folkemusik retsmidler\nDuften af fødder er et problem, der er kendt for mange voksne. Klare det som nogen kan. Oftest er alt begrænset til konstant og non-stop vask af fødder, det er bare den virkelige forenkling af sådan en primitiv metode ikke bringer.